[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 19.7.2006

COM(2006) 401 τελικό

2006/0140 (COD)

Πρόταση

ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για τη θέσπιση μηχανισμού σύστασης ομάδων ταχείας επέμβασης στα σύνορα και την τροποποίηση του κανονισμού (ΕΚ) αριθ. 2007/2004 του Συμβουλίου όσον αφορά τον εν λόγω μηχανισμό

(υποβληθείσα από την Επιτροπή) {SEC(2006) 953}{SEC(2006) 954}{SEC(2006) 955}

ΑΙΤΙΟΛΟΓΙΚΗ ΕΚΘΕΣΗ

1. Εισαγωγή

Στις 26 Οκτωβρίου 2004, το Συμβούλιο εξέδωσε τον κανονισμό (ΕΚ) αριθ. 2007/2004 σχετικά με τη σύσταση ευρωπαϊκού οργανισμού για τη διαχείριση της επιχειρησιακής συνεργασίας στα εξωτερικά σύνορα των κρατών μελών της Ευρωπαϊκής Ένωσης (FRONTEX)[1].

Ο Οργανισμός αυτός άρχισε να λειτουργεί κατά τη διάρκεια του 2005 και από τότε διεξήγαγε πολλές επιχειρήσεις στα εξωτερικά σύνορα σε συνεργασία με τα κράτη μέλη.

Με την επιφύλαξη του άρθρου 64 παράγραφος 2 της συνθήκης, το άρθρο 8 του κανονισμού (ΕΚ) αριθ. 2007/2004 του Συμβουλίου προβλέπει ότι ο Οργανισμός προσφέρει στα κράτη μέλη που το ζητούν αυξημένη τεχνική και επιχειρησιακή βοήθεια στα εξωτερικά σύνορα. Η βοήθεια αυτή μπορεί να συνίσταται στην παροχή συνδρομής σε θέματα συντονισμού με τα άλλα κράτη μέλη και στην αποστολή εμπειρογνωμόνων του Οργανισμού, αρμόδιων στον τομέα του ελέγχου και της επιτήρησης των εξωτερικών συνόρων, καθώς και τεχνικού εξοπλισμού.

Η κτηθείσα πρακτική εμπειρία στον τομέα του συντονισμού της επιχειρησιακής συνεργασίας των κρατών μελών στα εξωτερικά τους σύνορα, υπό την αιγίδα τόσο του Οργανισμού όσο και της πρώην Κοινής Αρχής για τη φύλαξη των εξωτερικών συνόρων, αποδεικνύει την αναγκαιότητα θέσπισης κοινών κανόνων σχετικά με τα καθήκοντα των συνοριοφυλάκων ενός κράτους μέλους που ασκούν δραστηριότητες στην επικράτεια άλλου κράτους μέλους στο πλαίσιο μιας κοινής επιχείρησης.

Λαμβάνοντας υπόψη κρίσιμες καταστάσεις τις οποίες αντιμετώπισαν πολλά κράτη μέλη σε περιπτώσεις μαζικής ροής λαθρομεταναστών δια θαλάσσης, κρίθηκε απαραίτητο να ενισχυθεί ακόμη περισσότερο η αλληλεγγύη στον τομέα αυτό μεταξύ των κρατών μελών και της Κοινότητας με τη σύσταση ομάδων ταχείας επέμβασης στα σύνορα που θα μπορούσαν να συνδράμουν άμεσα και αποτελεσματικά τα εθνικά σώματα συνοριοφυλάκων των κρατών μελών σε τέτοιες καταστάσεις, καθώς και με την ορθή εφαρμογή του κώδικα συνόρων Σένγκεν.

Κατά συνέπεια, η παρούσα πρόταση στοχεύει στη θέσπιση ενός μηχανισμού που θα επέτρεπε στα κράτη μέλη τα οποία αντιμετωπίζουν εξαιρετικές δυσχέρειες στο πλαίσιο του ελέγχου των εξωτερικών τους συνόρων, να προσφεύγουν σε προσωρινή βάση στην εμπειρία και το δυναμικό των συνοριοφυλάκων άλλων κρατών μελών. Για να διασφαλιστεί μια όσο το δυνατόν αποτελεσματικότερη χρήση συνοριοφυλάκων άλλων κρατών μελών, η πρόταση καθορίζει επίσης τα καθήκοντα που θα καλούντο να εκπληρώσουν κατά τη διάρκεια επιχειρήσεων που διεξάγονται σε άλλο κράτος μέλος.

Η παρούσα πρόταση δεν καλύπτει τη διμερή συνεργασία μεταξύ κρατών μελών στο πλαίσιο της αμοιβαίας συνδρομής σχετικά με τρέχουσες δραστηριότητες ελέγχου και επιτήρησης των εξωτερικών τους συνόρων. Στο πρόγραμμα της Χάγης[2], που είναι προσαρτημένο στα συμπεράσματα του Ευρωπαϊκού Συμβουλίου της 4ης και 5ης Νοεμβρίου 2004 και το οποίο καθορίζει τις προτεραιότητες για τη μελλοντική παγίωση ενός χώρου ελευθερίας, ασφάλειας και δικαιοσύνης, καλείται το Ευρωπαϊκό Συμβούλιο να δημιουργήσει «ομάδες εθνικών εμπειρογνωμόνων οι οποίες θα μπορούν να παρέχουν ταχεία τεχνική και επιχειρησιακή συνδρομή στα κράτη μέλη που τη ζητούν, μετά από κατάλληλη ανάλυση κινδύνων από τον οργανισμό διαχείρισης των συνόρων και δρώντας στα πλαίσιά του. Για το σκοπό αυτό, το Συμβούλιο θα αποφανθεί, με βάση πρόταση της Επιτροπής σχετικά με τις κατάλληλες εξουσίες και τη χρηματοδότηση των ομάδων αυτών».

Το Ευρωπαϊκό Συμβούλιο, στα συμπεράσματά του της 15ης και 16ης Δεκεμβρίου 2005[3], κάλεσε την Επιτροπή «να υποβάλει, μέχρι την άνοιξη του 2006, πρόταση για τη δημιουργία ομάδων ταχείας αντίδρασης που θα αποτελούνται από εθνικούς εμπειρογνώμονες ικανούς να παρέχουν ταχεία τεχνική και επιχειρησιακή συνδρομή σε περιόδους σημαντικών ροών μεταναστών, σύμφωνα με το πρόγραμμα της Χάγης».

Η παρούσα πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση μηχανισμού σύστασης ομάδων ταχείας επέμβασης στα σύνορα και την τροποποίηση του κανονισμού (ΕΚ) αριθ. 2007/2004 του Συμβουλίου σχετικά με τη σύσταση ευρωπαϊκού οργανισμού για τη διαχείριση της επιχειρησιακής συνεργασίας στα εξωτερικά σύνορα των κρατών μελών της Ευρωπαϊκής Ένωσης αποτελεί απάντηση σε αυτή την πρόσκληση του Ευρωπαϊκού Συμβουλίου.

Η πρόταση, που λαμβάνει υπόψη τα αποτελέσματα μιας μελέτης σχετικά με την ανάθεση εκτελεστικών αρμοδιοτήτων[4], προβλέπει συγχρόνως τη σύσταση εθνικών ομάδων εμπειρογνωμόνων (οι ομάδες ταχείας επέμβασης στα σύνορα) που θα ασκούν δραστηριότητες στο πλαίσιο του Οργανισμού και τη θέσπιση κοινών κανόνων σχετικά με τα καθήκοντα που θα μπορούσαν να εκπληρώσουν οι προσκεκλημένοι συνοριοφύλακες άλλων κρατών μελών οι οποίοι θα επεμβαίνουν στο πλαίσιο κοινών δράσεων ή ως μέλη ομάδων υπό την αιγίδα του Οργανισμού.

Πρέπει να σημειωθεί ότι οι ομάδες ταχείας επέμβασης στα σύνορα θα διακρίνονται σαφώς και από τις κοινές ομάδες συνδρομής FRONTEX, που συστάθηκαν από τον ίδιο τον Οργανισμό και από την πρόταση που προτίθεται να υποβάλει η Επιτροπή εντός του 2006 σχετικά με τη σύσταση ενός δικτύου συνεργασίας στον τομέα του ασύλου, που θα διευκολύνει, μεταξύ άλλων, τη συνεργασία των εμπειρογνωμόνων στον τομέα αυτό.

Η μελλοντική πρόταση της Επιτροπής σχετικά με τη σύσταση ενός δικτύου συνεργασίας στον τομέα του ασύλου θα ολοκληρώσει την παρούσα πρόταση, μεταξύ άλλων, διευκολύνοντας την αποστολή σε ένα αιτούν κράτος μέλος εμπειρογνωμόνων στον τομέα του ασύλου, διερμηνέων, ψυχολόγων και λοιπά, από άλλα κράτη μέλη, σε εθελοντική βάση, εάν το εν λόγω κράτος μέλος αντιμετωπίζει αιφνίδια άφιξη μεγάλου αριθμού προσώπων που ενδεχομένως χρήζουν διεθνούς προστασίας, γεγονός άκρως επαχθές για τις εγκαταστάσεις του υποδοχής ή τα συστήματά του στον τομέα του ασύλου.

Οι κοινές ομάδες συνδρομής «FRONTEX» αποτελούν ουσιαστικά ένα πρακτικό σύστημα συνασπισμού των οργάνων των εθνικών συνοριοφυλάκων των κρατών μελών, με σκοπό τη συμμετοχή τους σε τακτικές κοινές δράσεις που οργανώνονται από τον Οργανισμό. Οι κοινές δράσεις του Οργανισμού έχουν σχεδιαστεί για την αντιμετώπιση ειδικών καταστάσεων ή προβλημάτων, όπως για παράδειγμα σημαντικών διεθνών εκδηλώσεων που λαμβάνουν χώρα στην επικράτεια των κρατών μελών ή ελέγχου ορισμένων δύσκολων στην πρόσβαση τμημάτων των εξωτερικών συνόρων και στοχεύουν συγχρόνως στη βελτίωση του επιπέδου ελέγχου και επιτήρησης των εν λόγω συνόρων και στην παροχή επιτόπιας κατάρτισης στους συμμετέχοντες συνοριοφύλακες. Οι κοινές επιχειρήσεις και τα πιλοτικά σχέδια προγραμματίζονται ένα χρόνο πριν και κατά συνέπεια δεν προορίζονται για την αντιμετώπιση κρίσιμων καταστάσεων. Πάντως, η σύσταση ομάδων ταχείας επέμβασης στα σύνορα στοχεύει αποκλειστικά στο να συνδράμει τα κράτη μέλη που υφίστανται ιδιαίτερες πιέσεις, ιδίως στην περίπτωση άφιξης από ορισμένα τμήματα των εξωτερικών συνόρων μεγάλου αριθμού υπηκόων τρίτων χωρών που επιχειρούν να εισέλθουν παράνομα στην Ευρωπαϊκή Ένωση. Οι ομάδες ταχείας επέμβασης δεν μπορούν να χρησιμοποιηθούν για συμμετοχή σε κοινές επιχειρήσεις ή πιλοτικά σχέδια και αντίθετα από ό,τι σε μια κοινή επιχείρηση, η αποστολή ομάδων ταχείας επέμβασης στα σύνορα σε ένα αιτούν κράτος μέλος διεξάγεται χωρίς εκπαίδευση ούτε ασκήσεις, εφόσον οι ομάδες συνίστανται από εξειδικευμένους εμπειρογνώμονες που θα συμπληρώσουν όλα τα κενά που παρατηρούνται στον έλεγχο και στην επιτήρηση που εξασφαλίζεται από το εθνικό σώμα συνοριοφυλακής του εν λόγω κράτους μέλους. Επίσης, η περίοδος αποστολής των ομάδων ταχείας επέμβασης στα σύνορα θα είναι κατά κανόνα μεγαλύτερη από ό,τι η μέση περίοδος των κοινών επιχειρήσεων και αντίθετα από την αποστολή ομάδων αυτού του είδους, το κόστος των οποίων φέρει αποκλειστικά η Κοινότητα, οι κοινές δράσεις στις οποίες συμμετέχουν όργανα των κοινών ομάδων FRONTEX συνήθως συγχρηματοδοτούνται από τα κράτη μέλη. Ασφαλώς αυτό δεν αποκλείει τη δυνατότητα των οργάνων που είναι εγγεγραμμένα στους καταλόγους των ομάδων ταχείας επέμβασης στα σύνορα να υπάγονται συγχρόνως σε μια γενική ομάδα εμπειρογνωμόνων που τίθεται στη διάθεση του Οργανισμού για να συστήσει τις κοινές ομάδες του συνδρομής FRONTEX.

2. ΣΤΟΧΟΣ

Ο βασικός στόχος της κοινοτικής πολιτικής στον τομέα των εξωτερικών συνόρων είναι η θέσπιση μιας ολοκληρωμένης διαχείρισης των συνόρων που θα εγγυάται ένα υψηλό και ενιαίο επίπεδο ελέγχου των προσώπων και επιτήρησης των εξωτερικών συνόρων. Η υλοποίηση του στόχου αυτού, που θεωρείται ουσιώδους σημασίας για τη δημιουργία ενός χώρου ελευθερίας, ασφάλειας και δικαιοσύνης, προϋποθέτει μεταξύ άλλων, όπως προβλέπεται στο άρθρο 62 παράγραφος 2 στοιχείο α της Συνθήκης, τη θέσπιση κοινών κανόνων σχετικά με τις προδιαγραφές και τις διαδικασίες που πρέπει να ακολουθούν τα κράτη μέλη κατά τη διενέργεια ελέγχων προσώπων στα εξωτερικά σύνορα.

Θεσπίζοντας τον κοινοτικό κώδικα για το καθεστώς διέλευσης των συνόρων από πρόσωπα[5], το Ευρωπαϊκό Κοινοβούλιο και το Συμβούλιο προέβησαν σε αναδιάρθρωση και ενημέρωση των νομικών διατάξεων του κεκτημένου του Σένγκεν σχετικά με τα εξωτερικά σύνορα.

Επίσης, με τη σύσταση του Οργανισμού, η Κοινότητα απέκτησε ένα μηχανισμό συντονισμού της επιχειρησιακής συνεργασίας μεταξύ των κρατών μελών στα εξωτερικά σύνορα, διευκολύνοντας κατά τον τρόπο αυτό τη συγκεκριμένη εφαρμογή, σε επιχειρησιακό επίπεδο, των κοινών κανόνων που καθορίστηκαν στον προαναφερθέντα κοινοτικό κώδικα.

Το επόμενο βήμα θα είναι η εκπόνηση ενός συστήματος ολοκληρωμένης διαχείρισης των συνόρων σε ευρωπαϊκή κλίμακα. Η παρούσα πρόταση κανονισμού στοχεύει κατά συνέπεια στην ενίσχυση της αποτελεσματικότητας των δράσεων που διεξάγονται στο πλαίσιο του Οργανισμού και στην περαιτέρω ενθάρρυνση της αλληλεγγύης μεταξύ των κρατών μελών και της Κοινότητας όσον αφορά τα εξωτερικά σύνορα:

α) με τη θέσπιση ενός μηχανισμού σύστασης ομάδων ταχείας επέμβασης στα σύνορα και με την εισαγωγή διατάξεων που θα επιτρέπουν στον Οργανισμό να σχηματίζει και να αποστέλλει ομάδες ταχείας επέμβασης στα σύνορα που θα απαρτίζονται από όργανα των εθνικών σωμάτων συνοριοφυλακής των κρατών μελών. Οι ομάδες αυτές μπορούν να αποστέλλονται σε προσωρινή βάση σε ένα αιτούν κράτος μέλος που αντιμετωπίζει κατάσταση η οποία το υποβάλει σε ιδιαίτερες πιέσεις, ιδίως στην περίπτωση αφίξεως σε ορισμένα σημεία των εξωτερικών συνόρων μεγάλου αριθμού υπηκόων τρίτων χωρών που επιχειρούν να εισέλθουν παράνομα στην Ευρωπαϊκή Ένωση και

β) με την εισαγωγή κοινών κανόνων σχετικά με τα καθήκοντα των προσκεκλημένων οργάνων των σωμάτων συνοριοφυλακής άλλων κρατών μελών με στόχο τη συμμετοχή σε κοινές επιχειρήσεις ή την άσκηση καθηκόντων ως μέλη ομάδων ταχείας επέμβασης στα σύνορα σε αιτούν κράτος μέλος.

Η πρόταση κανονισμού περιλαμβάνει ουσιαστικά δύο μέρη, εκ των οποίων το πρώτο αφορά τη θέσπιση ενός μηχανισμού σύστασης ομάδων ταχείας επέμβασης στα σύνορα, τα καθήκοντα των ομάδων αυτών και τη χρηματοδότησή τους και το δεύτερο τροποποιεί τον κανονισμό (ΕΚ) αριθ. 2007/2004 του Συμβουλίου με σκοπό τη σύσταση ομάδων ταχείας επέμβασης στα σύνορα στο πλαίσιο του Οργανισμού.

2.1. Ομάδες ταχεία ς επέμβασης στα σύνορα

Πρέπει να σημειωθεί ότι κάθε κράτος μέλος οφείλει να αποφασίσει εάν επιθυμεί ή όχι να συμμετέχει ενεργά στις ομάδες ταχείας επέμβασης στα σύνορα, διαθέτοντας όργανα για τη δημιουργία των ομάδων αυτών. Εξάλλου, οι ομάδες ταχείας επέμβασης στα σύνορα δεν μπορούν να χρησιμοποιηθούν σε ένα κράτος μέλος παρά μόνο μετά από αίτημα του κράτους αυτού. Πάντως, η πρόταση κανονισμού καθορίζει τα καθήκοντα ελέγχου των προσώπων και επιτήρησης των εξωτερικών συνόρων τα οποία θα πρέπει να είναι σε θέση να εκπληρώσουν τα προσκεκλημένα όργανα και τα μέλη των ομάδων ταχείας επέμβασης στα σύνορα. Ο ορισμός αυτός των καθηκόντων κρίνεται απαραίτητος για την επιτυχία των κοινών επιχειρήσεων στα εξωτερικά σύνορα και για να μην εξαρτάται η αποστολή των ομάδων ταχείας επέμβασης στα σύνορα από πολύ διαφορετικούς εθνικούς νόμους οι οποίοι υπαγορεύουν, στα κράτη μέλη, το βαθμό συμμετοχής των προσκεκλημένων οργάνων στις δραστηριότητες ελέγχου και επιτήρησης των εξωτερικών συνόρων, όπως ισχύει αυτή τη στιγμή.

Πρέπει επίσης να ληφθεί υπόψη η σχέση κόστους-αποτελεσματικότητας. Εφόσον η Κοινότητα αναλαμβάνει να οργανώσει και να χρηματοδοτήσει την αποστολή εξειδικευμένων οργάνων άλλων κρατών μελών για να συνδράμουν το αιτούν κράτος μέλος στις δραστηριότητες ελέγχου και επιτήρησης των εξωτερικών του συνόρων, οι εμπειρογνώμονες αυτοί πρέπει να χρησιμοποιούνται όσο το δυνατόν αποτελεσματικότερα, συμμετέχοντας σε δραστηριότητες ελέγχου και επιτήρησης, ίσοις όροις με το εθνικό σώμα συνοριοφυλακής του εν λόγω κράτους μέλους.

Όσον αφορά τις ομάδες ταχείας επέμβασης στα σύνορα, η πρόταση προβλέπει την κατάρτιση καταλόγων οργάνων των εθνικών σωμάτων συνοριοφυλακής τα οποία τα κράτη μέλη δέχονται να θέσουν στη διάθεση του Οργανισμού ενόψει της αποστολής τους σε αιτούν κράτος μέλος το οποίο αντιμετωπίζει καταστάσεις που απαιτούν ενισχυμένη τεχνική και επιχειρησιακή συνδρομή στα εξωτερικά του σύνορα. Τα όργανα που υπηρετούν στις ομάδες ταχείας επέμβασης στα σύνορα δεν θα καταστούν μέλη του προσωπικού του Οργανισμού, αλλά θα παραμείνουν υπαγόμενοι λειτουργικά στα αντίστοιχα εθνικά σώματα συνοριοφυλακής. Κατά τον τρόπο αυτό θα δημιουργήσουν ένα μόνιμο πυρήνα εμπειρογνωμόνων στη διάθεση του Οργανισμού όταν αυτός ο τελευταίος κληθεί να αποστείλει ομάδες ταχείας επέμβασης στα σύνορα. Τα κράτη μέλη που δήλωσαν πρόθυμα να θέσουν στη διάθεση του Οργανισμού όργανα για τη σύσταση των ομάδων ταχείας επέμβασης στα σύνορα θα θέσουν τα εν λόγω όργανα στη διάθεση του Οργανισμού για μία μικρής διάρκειας αποστολή τους σε άλλο κράτος μέλος καθώς και για τις δραστηριότητες εκπαίδευσης και άσκησης που διοργανώνονται τακτικά σύμφωνα με ετήσιο χρονοδιάγραμμα. Το κόστος της συμμετοχής των οργάνων στις ομάδες ταχείας επέμβασης στα σύνορα, εξαιρουμένων των συνήθων μισθών, θα καλύψει ο Οργανισμός[6].

Για να διασφαλιστεί ότι τα μέλη των ομάδων ταχείας επέμβασης στα σύνορα διαθέτουν το ίδιο υψηλό επίπεδο εμπειρίας στον τομέα του ελέγχου των συνόρων και είναι σε θέση να συνεργαστούν αποτελεσματικά σε καταστάσεις κρίσεως, ο Οργανισμός θα εξασφαλίσει στα μέλη των ομάδων ταχείας επέμβασης στα σύνορα βασικές και προωθημένες δραστηριότητες εκπαίδευσης και θα διοργανώσει μαζί τους τακτικές ασκήσεις. Τα μέλη των ομάδων οφείλουν να συμμετέχουν στις δραστηριότητες αυτές καθώς και στην αποστολή σε κράτος μέλος, όταν ζητείται από τον Οργανισμό. Τα μέλη των ομάδων θα λαμβάνουν από τον Οργανισμό ημερήσια αποζημίωση διαμονής κατά τη διάρκεια των περιόδων κατάρτισης, ασκήσεων και αποστολής. Ο Οργανισμός μπορεί να αποκτήσει τεχνικό εξοπλισμό για τον έλεγχο και την επιτήρηση των εξωτερικών συνόρων που θα χρησιμοποιηθεί στο πλαίσιο των ομάδων ταχείας επέμβασης στα σύνορα[7].

Σύμφωνα με την πρόταση, ένα κράτος μέλος που αντιμετωπίζει καταστάσεις που απαιτούν ενισχυμένη τεχνική και επιχειρησιακή συνδρομή στα εξωτερικά του σύνορα μπορεί να ζητήσει από τον Οργανισμό να αποστείλει εκτάκτως στο έδαφός του μια ή περισσότερες ομάδες ταχείας επέμβασης στα σύνορα. Προτού αποφανθεί επί της αιτήσεως, ο Οργανισμός θα αξιολογήσει την κατάσταση στα εξωτερικά σύνορα του αιτούντος κράτους μέλους βάσει κατάλληλων πληροφοριών που θα υποβληθούν από αυτό το τελευταίο ή από οποιοδήποτε άλλο κράτος μέλος. Ενδεχομένως, ο Οργανισμός θα μπορεί να οργανώσει αποστολή αξιολόγησης για το σκοπό αυτό. Θα μπορεί επίσης να προσφύγει σε γενικές και ειδικές αναλύσεις κινδύνων. Όπως απορρέει από την προταθείσα διατύπωση του άρθρου 8α του κανονισμού του Συμβουλίου (ΕΚ) αριθ. 2007/2004 ο Οργανισμός δεν υποχρεούται να αποστέλλει τις ομάδες ταχείας επέμβασης στα σύνορα σε κάθε περίπτωση. Η απόφασή του θα εξαρτάται από τη σοβαρότητα της κατάστασης. Σε ορισμένες περιπτώσεις, ο γενικός διευθυντής του Οργανισμού θα μπορεί να αποφασίσει να περιορίσει τη συνδρομή του στο αιτούν κράτος μέλος μόνο σε θέματα συντονισμού με τα λοιπά κράτη μέλη, με στόχο την επίλυση των προβλημάτων που συναντά στα εξωτερικά του σύνορα. Θα μπορεί επίσης να επιλέξει να αποστείλει τους εμπειρογνώμονες του Οργανισμού για να επικουρήσουν το αιτούν κράτος μέλος ως σύμβουλοι. Κατά συνέπεια, η αποστολή ομάδων ταχείας επέμβασης στα σύνορα θα γίνεται σε πιο κρίσιμες καταστάσεις για τις οποίες οι λοιπές μορφές συνδρομής θα κρίνονται ανεπαρκείς.

O γενικός διευθυντής θα αποφαίνεται επί της αιτήσεως εντός πέντε εργάσιμων ημερών από την ημερομηνία της υποβολής της και θα κοινοποιεί γραπτώς την απόφασή του και τους βασικούς λόγους στους οποίους στηρίζεται η απόφαση αυτή, τόσο στο αιτούν κράτος μέλος όσο και στο διοικητικό συμβούλιο.

Εάν ο γενικός διευθυντής αποφασίσει να δεχθεί την αίτηση, θα θεσπιστεί ένα επιχειρησιακό σχέδιο όπου θα αναφέρονται τα ακόλουθα στοιχεία: η διάρκεια και ο ακριβής γεωγραφικός τόπος στον οποίο θα χρησιμοποιηθούν οι ομάδες, η αποστολή ομάδων, η σύνθεση και ο αριθμός τους, τα καθήκοντά τους, καθώς και η θέση τους στην ιεραρχική δομή και τα ονόματα και οι βαθμοί των επικεφαλής του εθνικού σώματος συνοριοφυλακής του αιτούντος κράτους μέλους. Πρέπει να σημειωθεί ότι η ίδια η σύνθεση της κάθε ομάδας ταχείας επέμβασης στα σύνορα θα ποικίλλει κατά περίπτωση, σε συνάρτηση με την κατάσταση και τις επιτόπιες ανάγκες. Οποιαδήποτε τροποποίηση ή προσαρμογή του προτεινόμενου επιχειρησιακού σχεδίου από το αιτούν κράτος μέλος ή από τον αξιωματικό/σύνδεσμο του Οργανισμού θα πρέπει να εγκριθεί από τον γενικό διευθυντή και το αιτούν κράτος μέλος.

Kατά συνέπεια, κάθε ομάδα ταχείας επέμβασης στα σύνορα η οποία θα αποστέλλεται θα προσαρμόζεται στη συγκεκριμένη κατάσταση την οποία αντιμετωπίζει το αιτούν κράτος μέλος. Η αποστολή θα πραγματοποιείται εντός πέντε εργάσιμων ημερών από την ημερομηνία της έγκρισης του επιχειρησιακού σχεδίου.

Ένας αξιωματικός/σύνδεσμος που θα διορίζεται από τον γενικό διευθυντή από το προσωπικό του Οργανισμού θα συνοδεύει τις ομάδες ταχείας επέμβασης στα σύνορα κατά την αποστολή τους στο αιτούν κράτος μέλος. Ο αξιωματικός-σύνδεσμος θα εκπροσωπεί τον Οργανισμό συγχρόνως έναντι των μελών των ομάδων και έναντι του κράτους μέλους που έγινε η αποστολή. Θα ενεργεί ως παρατηρητής και θα υποβάλει έκθεση στον Οργανισμό σχετικά με όλες τις πτυχές της αποστολής.

Ειδικότερα, ο αξιωματικός-σύνδεσμος:

- θα ενεργεί ως σύνδεσμος διεπαφής μεταξύ του Οργανισμού και του κράτους μέλους υποδοχής(

- θα ενεργεί ως σύνδεσμος διεπαφής μεταξύ του Οργανισμού και των μελών της ομάδας ή των ομάδων και θα προσφέρει τη συνδρομή του εξ ονόματος του Οργανισμού, για οποιοδήποτε ζήτημα συνδέεται με τις συνθήκες της αποστολής της ομάδας ή των ομάδων(

- θα ελέγχει την εφαρμογή του επιχειρησιακού σχεδίου(

- θα αξιολογεί τον αντίκτυπο της αποστολής της ομάδας ή των ομάδων.

Το κράτος μέλος υποδοχής θα ενημερώνει τον αξιωματικό-σύνδεσμο για όλες τις αποφάσεις που λήφθηκαν από τις αρχές του όσον αφορά τις ομάδες ταχείας επέμβασης στα σύνορα.

Κατά τη διάρκεια της αποστολής, όλες οι δαπάνες μετακίνησης και διαμονής των ομάδων ταχείας επέμβασης στα σύνορα και του αξιωματικού-συνδέσμου του Οργανισμού θα καλύπτονται από τον Οργανισμό. Το αιτούν κράτος μέλος θα διοικεί τις ομάδες ταχείας επέμβασης στα σύνορα, τα μέλη των οποίων δεν θα λαμβάνουν καμία διαταγή από τα κράτη μέλη προέλευσής τους κατά τη διάρκεια των περιόδων της αποστολής.

2.2. Καθήκον τα των προσκεκλημένων οργάνων και των μελών των ομάδων ταχείας επέμβασης στα σύνορα όσον αφορά τον έλεγχο των προσώπων και την επιτήρηση των εξωτερικών συνόρων

Αυτή τη στιγμή, η νομική κατάσταση των προσκεκλημένων οργάνων του σώματος συνοριοφυλακής ενός κράτους μέλους οι οποίοι ασκούν δραστηριότητες σε άλλο κράτος μέλος ποικίλει σημαντικά από το ένα κράτος μέλος στο άλλο. Σε ορισμένα κράτη μέλη είναι δυνατό να ανατεθεί ευρύ φάσμα καθηκόντων στα προσκεκλημένα όργανα, ενώ σε άλλες περιπτώσεις τα καθήκοντά τους είναι πολύ περιορισμένα.

Λαμβανομένου υπόψη του γεγονότος ότι ο έλεγχος των προσώπων στα εξωτερικά σύνορα διέπεται από το κοινοτικό δίκαιο και ότι η επιχειρησιακή συνεργασία μεταξύ κρατών μελών στα εξωτερικά σύνορα συντονίζεται από έναν κοινοτικό οργανισμό, η ισχύουσα νομική κατάσταση των προσκεκλημένων οργάνων, η οποία διέπεται από το εθνικό δίκαιο των κρατών μελών, δεν μπορεί να θεωρηθεί ως επαρκής για την επίτευξη των επιθυμητών στόχων.

Για παράδειγμα, εάν στο κράτος μέλος Α τα προσκεκλημένα όργανα που συμμετέχουν σε κοινή δράση την οποία συντονίζει ο Οργανισμός δεν μπορούν να ελέγχουν τα πρόσωπα στα σημεία συνοριακής διέλευσης αλλά οφείλουν να παραμένουν απλοί παρατηρητές, ενώ στο όμορο κράτος μέλος Β, τα ίδια προσκεκλημένα όργανα που συμμετέχουν σε αντίστοιχη κοινή δράση μπορούν να πραγματοποιούν τέτοιου είδους ελέγχους, τα αποτελέσματα των κοινών δράσεων θα είναι πολύ διαφορετικά, τόσο όσον αφορά τη σχέση κόστους-αποτελεσματικότητας όσο και όσον αφορά την προώθηση της συνεργασίας σε ευρωπαϊκή κλίμακα μεταξύ των εθνικών συνοριοφυλάκων των κρατών μελών. Ασφαλώς ισχύει το ίδιο για την αποστολή ομάδων ταχείας επέμβασης στα σύνορα των κρατών μελών.

Κατά συνέπεια, είναι αναγκαία η θέσπιση καταλόγου καθηκόντων τα οποία μπορούν να ανατεθούν στα προσκεκλημένα όργανα των σωμάτων συνοριοφυλακής των λοιπών κρατών μελών. Πάντως, η πρόταση κανονισμού περιορίζει ρητά την έκταση της εναρμόνισης των καθηκόντων σχετικά με τον έλεγχο και την επιτήρηση των εξωτερικών συνόρων που μπορούν να εκτελεστούν από τα προσκεκλημένα όργανα και τα μέλη των ομάδων ταχείας επέμβασης στα σύνορα, στις κοινές δράσεις που συντονίζονται από τον Οργανισμό και στην αποστολή ομάδων ταχείας επέμβασης στα σύνορα στο πλαίσιο του Οργανισμού σε ένα αιτούν κράτος μέλος.

Τα καθήκοντα που μπορούν να ανατεθούν στα προσκεκλημένα όργανα και στα μέλη των ομάδων ταχείας επέμβασης στα σύνορα με στόχο τη συμμετοχή τους σε κοινές δράσεις τις οποίες θα συντονίζει ο Οργανισμός και την αποστολή τους σε αιτούν κράτος μέλος είναι τα ακόλουθα.

Όσον αφορά τον έλεγχο των προσώπων στα εξωτερικά σύνορα:

(α) έλεγχος των ταξιδιωτικών εγγράφων κάθε προσώπου το οποίο διέρχεται τα σύνορα, ώστε να εξακριβωθεί η ισχύς και η γνησιότητά των εν λόγω εγγράφων καθώς και η ταυτότητα του προσώπου(

(β) χρήση τεχνικών μέσων για τον έλεγχο των ταξιδιωτικών εγγράφων σύμφωνα με το σημείο (α)·

(γ) εξέταση κάθε προσώπου το οποίο διέρχεται τα σύνορα ώστε να εξακριβωθεί ο σκοπός και οι συνθήκες του ταξιδιού, καθώς και να διαπιστωθεί ότι το εν λόγω πρόσωπο διαθέτει επαρκή μέσα διαβίωσης και τα απαιτούμενα έγγραφα·

(δ) έλεγχος ότι το εν λόγω πρόσωπο δεν αποτελεί αντικείμενο καταχώρησης άρνησης εισόδου στο πλαίσιο του συστήματος πληροφοριών Σένγκεν (SIS)·

(ε) επίθεση σφραγίδων στα ταξιδιωτικά έγγραφα, σύμφωνα με το άρθρο 10 του κοινοτικού κώδικα κατά την είσοδο και έξοδο·

(ζ) έρευνα των οχημάτων και αντικειμένων που βρίσκονται στην κατοχή των προσώπων τα οποία διέρχονται τα σύνορα, σύμφωνα με την εθνική νομοθεσία του κράτους μέλους υποδοχής.

Όσον αφορά την επιτήρηση των εξωτερικών συνόρων:

(α) χρήση τεχνικών μέσων για την επιτήρηση των εξωτερικών συνόρων·

(β) συμμετοχή σε περιπολίες πεζών και περιπολίες οχημάτων στην εξωτερική ζώνη των συνόρων του κράτους μέλους υποδοχής·

(γ) πρόληψη της μη εγκεκριμένης διέλευσης των εξωτερικών συνόρων του κράτους μέλους υποδοχής σύμφωνα με την εθνική νομοθεσία του εν λόγω κράτους μέλους·

Η Επιτροπή θεωρεί απαραίτητο τα καθήκοντα αυτά να εκτελούνται από τα προσκεκλημένα όργανα τα οποία συμμετέχουν στις κοινές αυτές δράσεις που συντονίζει ο Οργανισμός καθώς και από τα μέλη των ομάδων ταχείας επέμβασης στα σύνορα που αποστέλλονται σε ένα αιτούν κράτος μέλος. Τα καθήκοντα αυτά βασίζονται στους κοινούς κανόνες ελέγχου των προσώπων και επιτήρησης των εξωτερικών συνόρων, όπως καθορίστηκαν στον κοινοτικό κώδικα για το καθεστώς διέλευσης των συνόρων από πρόσωπα.

Τα προσκεκλημένα όργανα και τα μέλη των ομάδων ταχείας επέμβασης στα σύνορα θα δικαιούνται επίσης να φέρουν τη δική τους στολή, με την επίθεση σήματος που θα δείχνει σαφώς ότι συμμετέχουν σε κοινή δράση ή σε αποστολή ομάδων ταχείας επέμβασης στα σύνορα. Επίσης θα τους χορηγείται έγγραφο που θα περιέχει τα στοιχεία τους, το οποίο θα πιστοποιεί το δικαίωμά τους να ασκούν τα προαναφερθέντα καθήκοντα.

Το ζήτημα της ποινικής και αστικής ευθύνης των προσκεκλημένων οργάνων και των μελών των ομάδων ταχείας επέμβασης στα σύνορα που ασκούν τα καθήκοντά τους σε άλλο κράτος μέλος από το δικό τους επίσης διέπεται από το πρότυπο της απόφασης πλαισίου του Συμβουλίου της 13ης Ιουνίου 2002 σχετικά με τις κοινές ομάδες έρευνας[8].

Τα καθήκοντα που ανατίθενται στα προσκεκλημένα όργανα και στα μέλη των ομάδων ταχείας επέμβασης στα σύνορα δεν αφορούν τις κοινές επιχειρήσεις επιστροφής, εφόσον ο ρόλος του Οργανισμού στον τομέα αυτό περιορίζεται στην παροχή της απαραίτητης συνδρομής προς τα κράτη μέλη για την οργάνωση των επιχειρήσεων αυτών. Εξάλλου, η παρούσα πρόταση αφορά τον τρόπο ένταξης των προσκεκλημένων οργάνων και των μελών των ομάδων ταχείας επέμβασης στα σύνορα στο σύστημα των εθνικών συνοριοφυλάκων του κράτους μέλους υποδοχής κατά τη διάρκεια της κοινής επιχείρησης ή της αποστολής των ομάδων στο έδαφος του εν λόγω κράτους μέλους. Στις περισσότερες περιπτώσεις, το είδος των κοινών επιχειρήσεων επιστροφής και οι απαιτούμενες ικανότητες για την πραγματοποίησή τους ποικίλλουν αισθητά από την κατάσταση που περιγράφεται παραπάνω σχετικά με τις κοινές επιχειρήσεις στα εξωτερικά σύνορα οι οποίες και απαιτούν ένα χωριστό νομικό πλαίσιο.

3. ΕΦΑΡΜΟΓΗ

Οι ομάδες ταχείας επέμβασης στα σύνορα θα δημιουργηθούν από τον Οργανισμό σε στενή συνεργασία με τα κράτη μέλη. Ο Οργανισμός θα είναι υπεύθυνος για τη διαχείριση των ομάδων, τόσο σε διοικητικό επίπεδο (διατήρηση καταλόγων των διαθέσιμων οργάνων και οργάνωση εξειδικευμένης εκπαίδευσής τους), όσο και σχετικά με τη λήψη όλων των αποφάσεων που αφορούν την αποστολή των ομάδων στα αιτούντα κράτη μέλη.

Οι διατάξεις που καθορίζουν τα καθήκοντα των προσκεκλημένων οργάνων και των μελών των ομάδων ταχείας επέμβασης στα σύνορα στον τομέα του ελέγχου των προσώπων και της επιτήρησης των εξωτερικών συνόρων θα εφαρμόζονται στο πλαίσιο της επιχειρησιακής συνεργασίας μεταξύ των κρατών μελών στα εξωτερικά σύνορα, υπό το συντονισμό του Οργανισμού.

4. ΧΡΗΜΑΤΟΔΟΤΗΣΗ

Οι δαπάνες σύστασης και λειτουργίας των ομάδων ταχείας επέμβασης στα σύνορα, περιλαμβανομένης της εκπαίδευσής τους, των ασκήσεων και των αποστολών, καλύπτονται από τον προϋπολογισμό του Οργανισμού.

5. Η ΕΠΙΛΟΓΗ ΤΗΣ ΝΟΜΙΚΗΣ ΒΑΣΗΣ

Το άρθρο 62 παράγραφος 2 στοιχείο α) και το άρθρο 66 της συνθήκης για την ίδρυση της Ευρωπαϊκής Κοινότητας αποτελούν τη νομική βάση του παρόντος κανονισμού, ο άμεσος στόχος του οποίου συνίσταται στην περαιτέρω βελτίωση και την αποτελεσματικότητα της επιχειρησιακής συνεργασίας μεταξύ των κρατών μελών στον τομέα του ελέγχου των προσώπων στα εξωτερικά σύνορα καθώς και στην ενθάρρυνση της αλληλεγγύης μεταξύ των κρατών μελών και της Κοινότητας στον τομέα αυτό.

6. ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

Ο τίτλος IV θεωρήσεις, άσυλο, μετανάστευση και λοιπές πολιτικές που συνδέονται με την ελεύθερη κυκλοφορία των προσώπων» αναθέτει εξουσίες στην Κοινότητα στους τομείς αυτούς. Πάντως, οι εξουσίες αυτές πρέπει να ασκούνται σύμφωνα με το άρθρο 5 της συνθήκης για την ίδρυση της Ευρωπαϊκής Κοινότητας, ήτοι μόνον εάν και στο βαθμό που οι στόχοι της προβλεπόμενης δράσης είναι αδύνατον να επιτευχθούν επαρκώς από τα κράτη μέλη και δύνανται, συνεπώς, λόγω των διαστάσεων ή των αποτελεσμάτων της προβλεπόμενης δράσης, να επιτευχθούν καλύτερα σε κοινοτικό επίπεδο . Η πρόταση κανονισμού ανταποκρίνεται στα κριτήρια αυτά.

Επικουρικότητα

Τα μεμονωμένα κράτη μέλη δεν είναι σε θέση να διασφαλίσουν μια συνεκτική και εναρμονισμένη νομοθεσία όσον αφορά την ανάθεση καθηκόντων στα προσκεκλημένα όργανα των σωμάτων συνοριοφυλακής άλλων κρατών μελών με στόχο τη συμμετοχή τους σε κοινές επιχειρήσεις στα εξωτερικά σύνορα οι οποίες συντονίζονται από τον Οργανισμό και ενόψει της αποστολής τους σε ένα αιτούν κράτος μέλος. Κατά συνέπεια, απαιτείται μια κοινοτική νομοθετική πράξη για τη διασφάλιση επαρκούς επιπέδου εναρμόνισης.

Επίσης, η σύσταση και η διαχείριση ομάδων ταχείας επέμβασης στα σύνορα δεν είναι δυνατές σε κλίμακα κρατών μελών, αλλά απαιτούν δράση και συντονισμό σε κοινοτική κλίμακα.

Αναλογικότητα

Ο κανονισμός θεσπίζει κοινούς κανόνες που διέπουν την ανάθεση καθηκόντων στα προσκεκλημένα όργανα των σωμάτων συνοριοφυλακής άλλων κρατών μελών με στόχο τη συμμετοχή τους σε κοινές επιχειρήσεις στα εξωτερικά σύνορα τις οποίες συντονίζει ο Οργανισμός και ενόψει μιας αποστολής τους σε ένα αιτούν κράτος μέλος. Προβλέπει επίσης τη σύσταση ομάδων ταχείας επέμβασης στα σύνορα. Τα ζητήματα αυτά πρέπει να αποτελέσουν αντικείμενο σαφών και ενιαίων κανόνων οι οποίοι θα περιέχονται σε έναν κανονισμό, που αποτελεί το κατάλληλο μέσο για την τροποποίηση των κανονισμών σχετικά με τη σύσταση των κοινοτικών οργανισμών. Ο κανονισμός δεν υπερβαίνει τα αναγκαία όρια για την επίτευξη των στόχων αυτών.

2006/0140 (COD)

Πρόταση

ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για τη θέσπιση μηχανισμού σύστασης ομάδων ταχείας επέμβασης στα σύνορα και την τροποποίηση του κανονισμού (ΕΚ) αριθ. 2007/2004 του Συμβουλίου όσον αφορά τον εν λόγω μηχανισμό

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 62 παράγραφος 2 στοιχείο α) και το άρθρο 66,

την πρόταση της Επιτροπής[9],

τη γνώμη της Ευρωπαϊκής Οικονομικής και Κοινωνικής Επιτροπής[10],

αποφασίζοντας σύμφωνα με τη διαδικασία του άρθρου 251 της Συνθήκης[11],

Εκτιμώντας τα ακόλουθα:

(1) Στις 26 Οκτωβρίου 2004, το Συμβούλιο εξέδωσε τον κανονισμό (ΕΚ) αριθ. 2007/2004 σχετικά με τη σύσταση ευρωπαϊκού οργανισμού για τη διαχείριση της επιχειρησιακής συνεργασίας στα εξωτερικά σύνορα των κρατών μελών της Ευρωπαϊκής Ένωσης («ο Οργανισμός»).

(2) Ένα κράτος μέλος που αντιμετωπίζει μια κατάσταση η οποία απαιτεί ενισχυμένη τεχνική και επιχειρησιακή συνδρομή στα εξωτερικά του σύνορα δύναται, τηρουμένων των διατάξεων του άρθρου 64 παράγραφος 2 της συνθήκης και δυνάμει του άρθρου 8 του κανονισμού (ΕΚ) αριθ. 2007/2004, να ζητήσει από τον Οργανισμό συνδρομή με τη μορφή συντονισμού, εφόσον εμπλέκονται περισσότερα κράτη, και/ή αποστολή εμπειρογνωμόνων του Οργανισμού για την υποστήριξη των αρμοδίων αρχών του εν λόγω κράτους μέλους.

(3) Λαμβανομένων υπόψη των κρίσιμων καταστάσεων τις οποίες ορισμένες φορές αντιμετωπίζουν τα κράτη μέλη στα εξωτερικά τους σύνορα, ιδίως στην περίπτωση άφιξης σε ορισμένα σημεία των εξωτερικών συνόρων μεγάλου αριθμού υπηκόων τρίτων χωρών που επιχειρούν να εισέλθουν παράνομα στην Ευρωπαϊκή Ένωση, οι τρέχουσες δυνατότητες παροχής πρακτικής και αποτελεσματικής συνδρομής στο πλαίσιο του ελέγχου των προσώπων και της εποπτείας των εξωτερικών συνόρων σε ευρωπαϊκή κλίμακα δεν θεωρούνται επαρκείς.

(4) Ένα κράτος μέλος πρέπει επίσης να έχει τη δυνατότητα να ζητά την αποστολή, στο πλαίσιο του Οργανισμού, ομάδων ταχείας επέμβασης στα σύνορα, που θα συνίστανται από ειδικά εκπαιδευμένους εμπειρογνώμονες άλλων κρατών μελών, επιφορτισμένους να συνδράμουν τους εθνικούς συνοριοφύλακες, σε προσωρινή βάση.

(5) Κατά συνέπεια, πρέπει να θεσπιστεί ένας μηχανισμός για τη σύσταση ομάδων ταχείας επέμβασης στα σύνορα.

(6) Για την αποτελεσματική συνεργασία με τους εθνικούς συνοριοφύλακες, οι εμπειρογνώμονες θα πρέπει να είναι σε θέση να εκτελούν καθήκοντα σχετικά με τον έλεγχο των προσώπων και την επιτήρηση των εξωτερικών συνόρων κατά τη διάρκεια της αποστολής τους στο κράτος μέλος που ζήτησε τη συνδρομή τους.

(7) Επίσης, η αποτελεσματικότητα των κοινών επιχειρήσεων τις οποίες συντονίζει ο Οργανισμός θα πρέπει να βελτιωθεί ακόμη περισσότερο, επιτρέποντας, σε προσωρινή βάση, στα προσκεκλημένα όργανα άλλων κρατών μελών να εκτελούν καθήκοντα σχετικά με τον έλεγχο των προσώπων και την επιτήρηση των εξωτερικών συνόρων κατά τη διάρκεια της αποστολής τους στο κράτος μέλος που ζήτησε τη συνδρομή τους.

(8) Κατά συνέπεια, είναι απαραίτητο να εισαχθούν νέες διατάξεις στον κανονισμό (ΕΚ) αριθ. 2007/2004 όσον αφορά τα καθήκοντα των προσκεκλημένων οργάνων των σωμάτων συνοριοφυλακής άλλων κρατών μελών και των ειδικά εκπαιδευμένων εμπειρογνωμόνων άλλων κρατών μελών, που απεστάλησαν σε ένα κράτος μέλος κατόπιν αιτήσεως αυτού του τελευταίου στο πλαίσιο του Οργανισμού.

(9) Κατά συνέπεια, πρέπει να τροποποιηθεί ο κανονισμός (ΕΚ) αριθ. 2007/2004 της 26ης Οκτωβρίου 2004.

(10) Εφόσον ο στόχος του παρόντος κανονισμού, ήτοι η εισαγωγή μιας κοινής νομοθεσίας σχετικά με τα καθήκοντα που μπορούν να ανατεθούν στα προσκεκλημένα όργανα των σωμάτων συνοριοφυλακής άλλων κρατών μελών και η σύσταση ομάδων εμπειρογνωμόνων άλλων κρατών μελών ενόψει της αποστολής τους στο έδαφος κράτους μέλους κατόπιν αιτήσεως αυτού του τελευταίου, δεν μπορεί να πραγματοποιηθεί ικανοποιητικά από τα κράτη μέλη και κατά συνέπεια θα επιτευχθεί καλύτερα σε κοινοτικό επίπεδο, η Κοινότητα μπορεί να θεσπίσει μέτρα, σύμφωνα με την αρχή της επικουρικότητας βάσει του άρθρου 5 της συνθήκης. Σύμφωνα με την αρχή της αναλογικότητας, όπως προβλέπεται στο εν λόγω άρθρο, ο παρών κανονισμός δεν υπερβαίνει τα αναγκαία όρια για την επίτευξη των στόχων αυτών.

(11) Ο παρών κανονισμός τηρεί τα θεμελιώδη δικαιώματα και τις αρχές που αναγνωρίζονται από το άρθρο 6 παράγραφος 2 της συνθήκης για την Ευρωπαϊκή Ένωση και αναφέρονται στην Ευρωπαϊκή Σύμβαση για την προάσπιση των δικαιωμάτων του ανθρώπου και των θεμελιωδών ελευθεριών καθώς και στον Χάρτη θεμελιωδών δικαιωμάτων της Ευρωπαϊκής Ένωσης.

(12) Όσον αφορά την Ισλανδία και τη Νορβηγία, ο παρών κανονισμός αποτελεί εξέλιξη των διατάξεων του κεκτημένου Σένγκεν, κατά την έννοια της συμφωνίας μεταξύ του Συμβουλίου της Ευρωπαϊκής Ένωσης και της Δημοκρατίας της Ισλανδίας και του Βασιλείου της Νορβηγίας για τη σύνδεση των δύο αυτών κρατών με την υλοποίηση, την εφαρμογή και την ανάπτυξη του κεκτημένου Σένγκεν, που εμπίπτουν στον τομέα που αναφέρεται στο άρθρο 1, σημείο Α της απόφασης 1999/437/EΚ[12] σχετικά με ορισμένες λεπτομέρειες εφαρμογής της εν λόγω συμφωνίας.

(13) Όσον αφορά την Ελβετία, ο παρών κανονισμός αποτελεί εξέλιξη των διατάξεων του κεκτημένου Σένγκεν, κατά την έννοια της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας για τη σύνδεση της Ελβετικής Συνομοσπονδίας με την υλοποίηση, την εφαρμογή και την ανάπτυξη του κεκτημένου του Σένγκεν, που εμπίπτουν στον τομέα που αναφέρεται στο άρθρο 1, σημείο Α της απόφασης 1999/437/EΚ σε συνδυασμό με το άρθρο 4 παράγραφος 1 των αποφάσεων του Συμβουλίου 2004/849/EΚ[13] και 2004/860/EΚ[14].

(14) Σύμφωνα με τα άρθρα 1 και 2 του Πρωτοκόλλου για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη περί ιδρύσεως της Ευρωπαϊκής Κοινότητας, η Δανία δεν δεσμεύεται από τον παρόντα κανονισμό ούτε υπόκειται στην εφαρμογή του. Δεδομένου ότι ο παρών κανονισμός βασίζεται στο κεκτημένο Σένγκεν βάσει των διατάξεων του τίτλου IV, του τρίτου μέρους της συνθήκης για την ίδρυση της Ευρωπαϊκής Κοινότητας, η Δανία πρέπει να αποφασίσει, σύμφωνα με το άρθρο 5 του προαναφερθέντος Πρωτοκόλλου, εντός προθεσμίας έξι μηνών αφότου το Συμβούλιο εγκρίνει τον παρόντα κανονισμό, εάν θα τον μεταφέρει ή όχι στο εθνικό της δίκαιο.

(15) Ο παρών κανονισμός συνιστά ανάπτυξη των διατάξεων του κεκτημένου Σένγκεν, στις οποίες δεν συμμετέχει το Ηνωμένο Βασίλειο, σύμφωνα με την απόφαση 2000/365/EΚ του Συμβουλίου της 29ης Μαΐου 2000[15], σχετικά με το αίτημα του Ηνωμένου Βασιλείου της Μεγάλης Βρετανίας και της Βορείου Ιρλανδίας να συμμετέχει σε ορισμένες από τις διατάξεις του κεκτημένου Σένγκεν. Συνεπώς, το Ηνωμένο Βασίλειο δεν συμμετέχει στη θέσπιση του παρόντος κανονισμού και δεν δεσμεύεται από αυτόν ούτε υπόκειται στην εφαρμογή του.

(16) Ο παρών κανονισμός συνιστά ανάπτυξη των διατάξεων του κεκτημένου Σένγκεν, στις οποίες δεν συμμετέχει η Ιρλανδία, σύμφωνα με την απόφαση 2002/192/EΚ του Συμβουλίου της 28ης Φεβρουαρίου 2002[16], σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου Σένγκεν. Συνεπώς, η Ιρλανδία δεν συμμετέχει στη θέσπιση του παρόντος κανονισμού και δεν δεσμεύεται από αυτόν ούτε υπόκειται στην εφαρμογή του.

(17) Στον παρόντα κανονισμό, οι διατάξεις του άρθρου 7 παράγραφος 1 στοιχείο δ) και παράγραφος 2, αποτελούν, στο βαθμό που αναφέρονται στην πρόσβαση που δίδεται στο σύστημα πληροφοριών Σένγκεν (SIS), διατάξεις που βασίζονται στο κεκτημένο Σένγκεν ή αναφέρονται σε αυτό, κατά την έννοια του άρθρου 3, παράγραφος 2 της Πράξης Προσχώρησης του 2003 και 2005,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1 Αντικείμενο

Ο παρών κανονισμός θεσπίζει ένα μηχανισμό για την παροχή ταχείας τεχνικής και επιχειρησιακής συνδρομής, με τη μορφή ομάδων ταχείας επέμβασης στα σύνορα, σε ένα αιτούν κράτος μέλος που αντιμετωπίζει κατάσταση ιδιαίτερης πίεσης, ιδίως στην περίπτωση αφίξεως σε ορισμένα σημεία των εξωτερικών συνόρων μεγάλου αριθμού υπηκόων τρίτων χωρών που επιχειρούν να εισέλθουν παράνομα στην Ευρωπαϊκή Ένωση. Ορίζει επίσης τα καθήκοντα που θα εκτελεσθούν από τα προσκεκλημένα όργανα και τα μέλη των ομάδων ταχείας επέμβασης στα σύνορα κατά τη διάρκεια των επιχειρήσεων που διεξάγονται σε άλλο κράτος μέλος από εκείνο της προέλευσής τους.

Άρθρο 2 Ορισμοί

Για τους σκοπούς του παρόντος κανονισμού, νοούνται ως:

(1) «ο Οργανισμός», ο ευρωπαϊκός οργανισμός για τη διαχείριση της επιχειρησιακής συνεργασίας στα εξωτερικά σύνορα των κρατών μελών της Ευρωπαϊκής Ένωσης για την αποστολή των ομάδων ταχείας επέμβασης στα σύνορα(

(2) «κοινές επιχειρήσεις», οι κοινές επιχειρήσεις όπως αναφέρονται στο άρθρο 3 του κανονισμού (ΕΚ) αριθ. 2007/2004(

(3) «πιλοτικά σχέδια», τα πιλοτικά σχέδια όπως αναφέρονται στο άρθρο 3 του κανονισμού (ΕΚ) αριθ. 2007/2004(

(4) «προσκεκλημένα όργανα», τα όργανα των σωμάτων συνοριοφυλακής άλλων κρατών μελών που συμμετέχουν σε κοινές επιχειρήσεις και πιλοτικά σχέδια [στο έδαφος ενός κράτους μέλους](

(5) «μέλη των ομάδων», τα όργανα των σωμάτων συνοριοφυλακής των κρατών μελών που υπηρετούν στις ομάδες ταχείας επέμβασης στα σύνορα (

(6) «αιτούν κράτος μέλος», ένα κράτος μέλος το οποίο ζητά από τον Οργανισμό να αποστείλει ομάδες ταχείας επέμβασης στα σύνορα στο έδαφός του (

(7) «κράτος μέλος υποδοχής», ένα κράτος μέλος στο έδαφος του οποίου λαμβάνει χώρα μια κοινή επιχείρηση, ένα πιλοτικό σχέδιο ή η αποστολή ομάδων ταχείας επέμβασης στα σύνορα (

(8) «κράτος μέλος καταγωγής», το κράτος μέλος στο οποίο το προσκεκλημένο όργανο ή το μέλος της ομάδας είναι εθνικός συνοριοφύλακας.

Άρθρο 3Σύνθεση και αποστολή των ομάδων ταχείας επέμβασης στα σύνορα

1. Ο Οργανισμός καθορίζει τη σύνθεση των ομάδων ταχείας επέμβασης στα σύνορα σύμφωνα με το άρθρο 8 β του κανονισμού (ΕΚ) αριθ. 2007/2004.

Ο Οργανισμός προβαίνει σε αποστολή των ομάδων σύμφωνα με το άρθρο 8 στ του εν λόγω κανονισμού.

2. Τα κράτη μέλη κοινοποιούν στον Οργανισμό τα ονόματα όλων των οργάνων των εθνικών σωμάτων συνοριοφυλακής τα οποία προτίθενται να θέσουν στη διάθεσή του για τις ομάδες ταχείας επέμβασης στα σύνορα.

3. Κατόπιν αιτήσεως, τα κράτη μέλη θέτουν στη διάθεση του Οργανισμού τα όργανα που προβλέπονται στην παράγραφο 2 ώστε να συμμετέχουν στις ακόλουθες δραστηριότητες:

1. δραστηριότητες εκπαίδευσης και ασκήσεις σύμφωνα με το χρονοδιάγραμμα που περιλαμβάνεται στο ετήσιο πρόγραμμα εργασίας του Οργανισμού(

2. βραχυχρόνια αποστολή σε άλλο κράτος μέλος.

4. Οι δαπάνες που συνδέονται με τις δραστηριότητες οι οποίες προβλέπονται στην παράγραφο 3 καλύπτονται από τον Οργανισμό σύμφωνα με το άρθρο 8 δ του κανονισμού (ΕΚ) αριθ. 2007/2004.

Άρθρο 4 Δικαιώματα και υποχρεώσεις των μελών των ομάδων

1. Τα μέλη των ομάδων διατηρούν την ιδιότητά τους ως όργανα του εθνικού σώματος συνοριοφυλακής του κράτους μέλους τους και συνεχίζουν να αμείβονται από το κράτος αυτό. Πάντως, κατά τη διάρκεια της αποστολής τους ως μέλη των ομάδων, δεν λαμβάνουν εντολές παρά μόνον από το κράτος μέλος υποδοχής, σύμφωνα με το επιχειρησιακό σχέδιο που συμφωνήθηκε μεταξύ του Οργανισμού και του εν λόγω κράτους μέλους, όπως καθορίστηκε στις διατάξεις του άρθρου 8 στ (3) του κανονισμού (ΕΚ) αριθ. 2007/2004.

2. Τα όργανα τα ονόματα των οποίων κοινοποιήθηκαν στον Οργανισμό σύμφωνα με το άρθρο 3, παράγραφος 2 του παρόντος κανονισμού συμμετέχουν στις βασικές και συμπληρωματικές δραστηριότητες εκπαίδευσης που είναι απαραίτητες για την αποστολή τους καθώς και σε τακτικές ασκήσεις οι οποίες διασφαλίζονται από τον Οργανισμό κατ’ εφαρμογή του άρθρου 8 ε του κανονισμού (ΕΚ) αριθ. 2007/2004.

3. Τα όργανα λαμβάνουν ημερήσια αποζημίωση διαμονής καθόλη τη διάρκεια της συμμετοχής τους στις δραστηριότητες εκπαίδευσης και στις ασκήσεις που διοργανώνονται από τον Οργανισμό, καθώς και κατά τη διάρκεια των περιόδων αποστολής ως μέλη των ομάδων βάσει του άρθρου 8 δ του κανονισμού (ΕΚ) αριθ. 2007/2004.

Άρθρο 5 Αποστολή των ομάδων ταχείας επέμβασης στα σύνορα

1. Κατά τη διάρκεια της αποστολής της ομάδας ή των ομάδων ταχείας επέμβασης στα σύνορα, τη διοίκηση της ομάδας (ομάδων) θα έχει το κράτος μέλος υποδοχής σύμφωνα με το επιχειρησιακό σχέδιο. Το αιτούν κράτος μέλος ενημερώνει αμέσως τον Οργανισμό για όλες τις αποφάσεις που λήφθηκαν από τις αρμόδιες αρχές του όσον αφορά την ομάδα ή τις ομάδες, περιλαμβανομένων ιδίως όλων των προτάσεων που τροποποιούν ή προσαρμόζουν το επιχειρησιακό σχέδιο.

2. Το κράτος μέλος υποδοχής παρέχει κάθε απαραίτητη συνδρομή στον αξιωματικό-σύνδεσμο του Οργανισμού ο οποίος συνοδεύει την ομάδα ή τις ομάδες ταχείας επέμβασης στα σύνορα, περιλαμβανομένης της πλήρους πρόσβασής του στην ομάδα (ομάδες) ανά πάσα στιγμή καθόλη τη διάρκεια της αποστολής.

Άρθρο 6Καθή κοντα των προσκεκλημένων οργάνων και των μελών των ομάδων

1. Για τη διεξαγωγή των κοινών επιχειρήσεων και των πιλοτικών σχεδίων τα οποία συντονίζονται από τον Οργανισμό, καθώς και την αποστολή ομάδων ταχείας επέμβασης στα σύνορα, τα προσκεκλημένα όργανα και τα μέλη των ομάδων εκτελούν καθόλη τη διάρκεια των δραστηριοτήτων αυτών, τα καθήκοντα που προβλέπονται στα άρθρα 7 και 8.

2. Για την εκτέλεση των καθηκόντων που προβλέπονται στα άρθρα 7 και 8, τα προσκεκλημένα όργανα και τα μέλη των ομάδων οφείλουν να τηρούν την κοινοτική νομοθεσία καθώς και την εθνική νομοθεσία του κράτους μέλους υποδοχής. Ενεργούν υπό τη διοίκηση οργάνων του σώματος συνοριοφυλακής του κράτους μέλους υποδοχής.

3. Τα προσκεκλημένα όργανα και τα μέλη των ομάδων επιτρέπεται να φέρουν τη δική τους στολή για την εκτέλεση των καθηκόντων τα οποία προβλέπονται στα άρθρα 7 και 8.

Φέρουν κυανού χρώματος περιβραχιόνιο με το διακριτικό σήμα της Ευρωπαϊκής Ένωσης που τους χαρακτηρίζει ως συμμετέχοντες σε κοινή επιχείρηση ή σε πιλοτικό σχέδιο το οποίο συντονίζεται από τον Οργανισμό ή σε αποστολή των ομάδων ταχείας επέμβασης στα σύνορα.

Για τον προσδιορισμό της ταυτότητάς τους από τις εθνικές αρχές του κράτους μέλους υποδοχής και από τους πολίτες, τα προσκεκλημένα όργανα και τα μέλη των ομάδων οφείλουν να φέρουν ανά πάσα στιγμή την πράξη διαπίστευσής τους, σύμφωνα με το άρθρο 9, την οποία παρουσιάζουν όταν τους ζητείται.

4. Τα προσκεκλημένα όργανα και τα μέλη των ομάδων τα οποία μπορούν να φέρουν το υπηρεσιακό τους όπλο στο κράτος μέλος καταγωγής δεν μπορούν να το φέρουν κατά την εκτέλεση των καθηκόντων που προβλέπονται στα άρθρα 7 και 8 παρά μόνο με την έγκριση του κράτους μέλους υποδοχής και σύμφωνα με την εθνική του νομοθεσία.

Άρθρο 7Έλεγχοι στα σύνορα

1. Τα προσκεκλημένα όργανα και τα μέλη των ομάδων που συμμετέχουν στους ελέγχους στα σύνορα, σύμφωνα με το άρθρο 7 του κανονισμού (ΕΚ) αριθ. 562/2006, εκτελούν τα ακόλουθα καθήκοντα στο κράτος μέλος υποδοχής:

(α) έλεγχο των ταξιδιωτικών εγγράφων κάθε προσώπου το οποίο διέρχεται τα σύνορα ώστε να εξακριβωθεί η ισχύς και η γνησιότητα των εν λόγω εγγράφων καθώς και η ταυτότητα του προσώπου(

(β) χρήση τεχνικών μέσων για τον έλεγχο των ταξιδιωτικών εγγράφων σύμφωνα με το σημείο (α)(

(γ) εξέταση κάθε προσώπου το οποίο διέρχεται τα σύνορα ώστε να εξακριβωθεί ο σκοπός και οι συνθήκες του ταξιδιού, καθώς και να διαπιστωθεί ότι το εν λόγω πρόσωπο διαθέτει επαρκή μέσα διαβίωσης και τα απαιτούμενα έγγραφα(

(δ) έλεγχο ότι το πρόσωπο το οποίο διέρχεται τα σύνορα δεν αποτελεί αντικείμενο καταχώρησης άρνησης εισόδου στο πλαίσιο του συστήματος πληροφοριών Σένγκεν (SIS)(

(ε) επίθεση σφραγίδων στα ταξιδιωτικά έγγραφα, σύμφωνα με το άρθρο 10 του κανονισμού (ΕΚ) αριθ. 562/2006, κατά την είσοδο και έξοδο(

(στ) έρευνα οχημάτων και αντικειμένων που βρίσκονται στην κατοχή των προσώπων τα οποία διέρχονται τα σύνορα, σύμφωνα με την εθνική νομοθεσία του κράτους μέλους υποδοχής.

2. Η πρόσβαση από τα προσκεκλημένα όργανα και τα μέλη των ομάδων στο SIS και στις εθνικές βάσεις δεδομένων για τους λόγους που προβλέπονται στην παράγραφο 1, σημείο δ), διέπεται αντίστοιχα από την κοινοτική νομοθεσία και από την εθνική νομοθεσία του κράτους μέλους υποδοχής.

3. Η απόφαση άρνησης εισόδου σύμφωνα με το άρθρο 13 του κανονισμού (ΕΚ) αριθ. 562/2006 δεν λαμβάνεται από τα προσκεκλημένα όργανα και τα μέλη των ομάδων παρά μετά από διαβούλευση και με την επιφύλαξη της συμφωνίας του διοικητή των εθνικών σωμάτων συνοριοφυλακής του κράτους μέλους υποδοχής.

Οποιαδήποτε ενδεχόμενη προσφυγή κατά της απόφασης αυτής πρέπει να υποβληθεί ενώπιον των αρμοδίων αρχών του κράτους μέλους υποδοχής.

Άρθρο 8 Επιτήρηση

Τα προσκεκλημένα όργανα και τα μέλη των ομάδων που συμμετέχουν σε δραστηριότητες επιτήρησης, σύμφωνα με το άρθρο 12 του κανονισμού (ΕΚ) αριθ. 562/2006, εκτελούν τα ακόλουθα καθήκοντα στο κράτος μέλος υποδοχής:

(α) χρήση τεχνικών μέσων για την επιτήρηση των εξωτερικών συνόρων(

(β) συμμετοχή σε περιπολίες πεζών και οχημάτων στην περιοχή των εξωτερικών συνόρων του κράτους μέλους υποδοχής(

(γ) πρόληψη της παράνομης διέλευσης των εξωτερικών συνόρων του κράτους μέλους υποδοχής σύμφωνα με την κοινοτική νομοθεσία και την εθνική νομοθεσία του εν λόγω κράτους μέλους(

Άρθρο 9Πράξη διαπίστευσης

1. Το κράτος μέλος υποδοχής χορηγεί στα προσκεκλημένα όργανα και στα μέλη των ομάδων μια πράξη διαπίστευσης με σκοπό τον προσδιορισμό της ταυτότητάς τους και την απόδειξη ότι ο κάτοχος δικαιούται να εκτελεί τα καθήκοντα που προβλέπονται στα άρθρα 7 και 8. Η πράξη περιλαμβάνει τα ακόλουθα στοιχεία:

(α) το όνομα και την ιθαγένεια του προσκεκλημένου οργάνου/μέλους της ομάδας(

(β) το βαθμό του προσκεκλημένου οργάνου/μέλους της ομάδας(

(γ) πρόσφατη ψηφιακή φωτογραφία του προσκεκλημένου οργάνου/μέλους της ομάδας(

(δ) πληροφορίες σχετικά με την κοινή επιχείρηση/την αποστολή στην οποία συμμετέχει το προσκεκλημένο όργανο/μέλος της ομάδας(

(ε) τα καθήκοντα που το προσκεκλημένο όργανο/μέλος της ομάδας εξουσιοδοτείται να εκτελέσει σύμφωνα με τα άρθρα 7 και 8(

(στ) την περίοδο κατά τη διάρκεια της οποίας τα καθήκοντα που προβλέπονται στα άρθρα 7 και 8 εκτελούνται από το προσκεκλημένο όργανο/μέλος της ομάδας.

2. Η πράξη επιστρέφεται στο κράτος μέλος υποδοχής κατά το τέλος της κοινής επιχείρησης, του πιλοτικού σχεδίου ή της αποστολής ομάδων ταχείας επέμβασης στα σύνορα.

Άρθρο 10Αστική ευθ ύνη των προσκεκλημένων οργάνων και των μελών των ομάδων

1. Όταν τα προσκεκλημένα όργανα και τα μέλη των ομάδων ασκούν δραστηριότητες σε άλλο κράτος μέλος από εκείνο στο οποίο είναι συνοριοφύλακες, το κράτος μέλος καταγωγής θεωρείται υπεύθυνο για οποιαδήποτε ζημία προκλήθηκε από αυτούς κατά η διάρκεια των κοινών επιχειρήσεων ή της αποστολής των ομάδων, σύμφωνα με την εθνική νομοθεσία του κράτους μέλους υποδοχής.

2. Το κράτος μέλος υποδοχής αναλαμβάνει την αποκατάσταση της ζημίας που προκλήθηκε στα θύματα ή στους δικαιούχους σύμφωνα με την εθνική του νομοθεσία.

3. Τα ποσά που κατέβαλε το κράτος μέλος υποδοχής στα θύματα ή τους δικαιούχους επιστρέφονται πλήρως από το κράτος μέλος καταγωγής.

4. Επιφυλασσομένης της άσκησης των δικαιωμάτων του έναντι τρίτων και της εξαίρεσης της παραγράφου 3, κάθε κράτος μέλος απέχει, στην περίπτωση που προβλέπεται στην παράγραφο 1, από το να ζητήσει από άλλο κράτος μέλος την επιστροφή του ποσού της αποζημίωσης την οποία κατέβαλε.

Άρθρο 11 Ποινική ευθύνη των προσκεκλημένων οργάνων και των μελών των ομάδων

Κατά τη διάρκεια των κοινών επιχειρήσεων, των πιλοτικών σχεδίων ή της αποστολής των ομάδων ταχείας επέμβασης στα σύνορα, τα προσκεκλημένα όργανα και τα μέλη των ομάδων εξομοιούνται με τους υπαλλήλους του κράτους μέλους υποδοχής όσον αφορά τις αξιόποινες πράξεις των οποίων υπήρξαν θύματα ή τις οποίες διέπραξαν.

Άρθρο 12Τροποποίηση

Ο κανονισμός (ΕΚ) αριθ. 2007/2004 τροποποιείται ως εξής:

(1) Στο άρθρο 2, παράγραφος 1, προστίθεται το ακόλουθο σημείο (ζ):

«(ζ) αποστέλλει ομάδες ταχείας επέμβασης στα σύνορα σε ένα αιτούν κράτος μέλος που αντιμετωπίζει κατάσταση ιδιαίτερης πίεσης, ιδίως στην περίπτωση αφίξεως σε ορισμένα σημεία των εξωτερικών συνόρων μεγάλου αριθμού υπηκόων τρίτων χωρών που επιχειρούν να εισέλθουν παράνομα στην Ευρωπαϊκή Ένωση»(

(2) Στο άρθρο 8, η παράγραφος 3 αντικαθίσταται από το ακόλουθο κείμενο:

«3. Ο Οργανισμός μπορεί να αποκτήσει τεχνικό εξοπλισμό για τον έλεγχο και την επιτήρηση των εξωτερικών συνόρων που θα χρησιμοποιείται από τους εμπειρογνώμονές του καθώς και στο πλαίσιο των ομάδων ταχείας επέμβασης στα σύνορα κατά τη διάρκεια της αποστολής τους στο ή στα εν λόγω κράτος (κράτη) μέλος (μέλη)».

(3) Προστίθενται τα ακόλουθα άρθρα 8α έως 8η:

«Άρθρο 8 a Ομάδες ταχείας επέμβασης στα σύνορα

Εάν τα μέτρα που προβλέπονται στο άρθρο 8 παράγραφος 2 σημεία α) και β) θεωρηθούν ανεπαρκή για να ανταποκριθούν σε κατάσταση ιδιαίτερης πίεσης, ο Οργανισμός μπορεί να αποστείλει μια ή περισσότερες ομάδες ταχείας επέμβασης στα σύνορα σε ένα αιτούν κράτος μέλος για την κατάλληλη χρονική διάρκεια.

Άρθρο 8β Σύνθεση των ομάδων ταχείας επέμβασης στα σύνορα

1. Ο Οργανισμός καταρτίζει και ενημερώνει τους καταλόγους των ονομάτων των οργάνων των εθνικών σωμάτων συνοριοφυλακής, που του κοινοποιούνται από τα κράτη μέλη σύμφωνα με το άρθρο 3 παράγραφος 2 του κανονισμού (ΕΚ) αριθ. …./… [ο παρών κανονισμός ].

Κατά την κατάρτιση των καταλόγων αυτών, ο Οργανισμός λαμβάνει υπόψη τη σχετική επαγγελματική εμπειρία των οργάνων και ιδίως τις γλωσσικές τους γνώσεις.

2. Όταν καθορίζει τη σύνθεση μιας ομάδας ταχείας επέμβασης στα σύνορα ενόψει της αποστολής της, ο Οργανισμός λαμβάνει υπόψη τις ειδικές περιστάσεις που αντιμετωπίζει το αιτούν κράτος μέλος. Η σύσταση της ομάδας γίνεται βάσει του επιχειρησιακού σχεδίου που θεσπίζεται σύμφωνα με το άρθρο 8 στ, παράγραφος 3.

Άρθρο 8 γ Εθνικό σημείο επαφής

Τα κράτη μέλη καθορίζουν ένα εθνικό σημείο επαφής με αρμοδιότητα την επικοινωνία με τον Οργανισμό σχετικά με όλα τα θέματα που αφορούν τις ομάδες ταχείας επέμβασης στα σύνορα. Το εθνικό σημείο επαφής πρέπει να είναι προσβάσιμο ανά πάσα στιγμή.

Άρθρο 8δ Δαπάνες

1. Ο Οργανισμός καλύπτει τις ακόλουθες δαπάνες των κρατών μελών, με εξαίρεση του μισθούς, όταν θέτουν τα όργανα του εθνικού σώματος συνοριοφυλακής στη διάθεση των ομάδων ταχείας επέμβασης στα σύνορα για τους σκοπούς που προβλέπονται στο άρθρο 3 παράγραφος 3 σημεία α) και β) του κανονισμού (ΕΚ) αριθ. …/… [ο παρών κανονισμός] :

(α) δαπάνες ταξιδίου από το κράτος μέλος καταγωγής προς το κράτος μέλος υποδοχής(

(β) δαπάνες εμβολιασμού(

(γ) δαπάνες που συνδέονται με ειδικές ασφαλίσεις οι οποίες απαιτούνται για την εκτέλεση της αποστολής

(δ) ημερήσιες αποζημιώσεις που προβλέπονται στο άρθρο 4 παράγραφος 3 του κανονισμού (ΕΚ) αριθ. …/… [ο παρών κανονισμός] .

2. Το διοικητικό συμβούλιο θεσπίζει ειδικούς κανόνες για την καταβολή της ημερήσιας αποζημίωσης στα μέλη των ομάδων ταχείας επέμβασης στα σύνορα.

Άρθρο 8εΕκπαίδευση και ασκήσεις

Για τα όργανα τα ονόματα των οποίων περιλαμβάνονται στους καταλόγους που προβλέπονται στο άρθρο 8β, παράγραφος 1 ο Οργανισμός οργανώνει βασική και συμπληρωματική εκπαίδευση σε συνάρτηση με τα καθήκοντα που καλούνται να εκτελέσουν. Επίσης, οργανώνει τακτικά ασκήσεις για τα εν λόγω όργανα βάσει χρονοδιαγράμματος που καθορίζεται στο ετήσιο πρόγραμμα εργασίας του.

Άρθρο 8στΔιαδικαστικοί κανόνες για την αποστολή των ομάδων ταχείας επέμβασης στα σύνορα

1. Όταν ο γενικός διευθυντής αποφασίζει, κατόπιν αιτήσεως κράτους μέλους, την αποστολή ομάδων ταχείας επέμβασης στα σύνορα, σύμφωνα με το άρθρο 8 α, λαμβάνει υπόψη τα αποτελέσματα των αναλύσεων κινδύνων που πραγματοποιούνται από τον Οργανισμό καθώς και οποιαδήποτε άλλη κατάλληλη πληροφορία παρέχει το αιτούν κράτος μέλος ή άλλο κράτος μέλος. Ενδεχομένως, ο γενικός διευθυντής μπορεί να αποστείλει εμπειρογνώμονα του Οργανισμού για να αξιολογήσει την κατάσταση στα εξωτερικά σύνορα του αιτούντος κράτους μέλους.

2. Ο γενικός διευθυντής αποφασίζει σχετικά με την αίτηση αποστολής ομάδων ταχείας επέμβασης στα σύνορα το συντομότερο δυνατό και το αργότερο πέντε εργάσιμες ημέρες μετά την παραλαβή της αίτησης. Ο γενικός διευθυντής κοινοποιεί την απόφασή του γραπτώς στο αιτούν κράτος μέλος και συγχρόνως στο διοικητικό συμβούλιο. Στην απόφαση αναφέρονται οι βασικοί λόγοι στους οποίους στηρίχθηκε.

3. Εάν ο γενικός διευθυντής αποφασίσει να αποστείλει μια ή περισσότερες ομάδες ταχείας επέμβασης στα σύνορα, θεσπίζεται αμέσως ένα επιχειρησιακό σχέδιο από τον Οργανισμό και το αιτούν κράτος μέλος σύμφωνα με το άρθρο 8 ζ.

4. Μετά την έγκριση του εν λόγω επιχειρησιακού σχεδίου, ο γενικός διευθυντής ενημερώνει το κράτος μέλος το οποίο πρόκειται να αποστείλει όργανα του εθνικού σώματος συνοριοφυλακής στην ομάδα ταχείας επέμβασης στα σύνορα. Η πληροφορία αυτή παρέχεται γραπτώς στα εθνικά σημεία επαφής που προβλέπονται στο άρθρο 8 γ και προσδιορίζει την προβλεπόμενη ημερομηνία της αποστολής. Παρέχεται επίσης αντίγραφο του επιχειρησιακού σχεδίου.

5. Η αποστολή της ομάδας ή των ομάδων ταχείας επέμβασης στα σύνορα πραγματοποιείται το αργότερο εντός πέντε εργάσιμων ημερών μετά την ημερομηνία έγκρισης του επιχειρησιακού σχεδίου από τον Οργανισμό και το αιτούν κράτος μέλος.

Άρθρο 8 ζ Επιχειρησιακό σχέδιο

1. Ο Οργανισμός και το αιτούν κράτος μέλος συμφωνούν για ένα επιχειρησιακό σχέδιο, όπου καθορίζονται με ακρίβεια οι συνθήκες της αποστολής της ομάδας ή των ομάδων ταχείας επέμβασης στα σύνορα. Το επιχειρησιακό σχέδιο περιλαμβάνει τα ακόλουθα στοιχεία:

(α) την προβλεπόμενη διάρκεια της αποστολής της ομάδας ή των ομάδων ταχείας επέμβασης στα σύνορα(

(β) την ακριβή γεωγραφική θέση στο αιτούν κράτος μέλος, στο οποίο θα αποσταλεί (ούν) η (οι) ομάδα (ες) ταχείας επέμβασης στα σύνορα(

(γ) τα καθήκοντα της ομάδας ή των ομάδων ταχείας επέμβασης στα σύνορα καθόλη τη διάρκεια της αποστολής(

(δ) τη σύνθεση της ομάδας ή των ομάδων ταχείας επέμβασης στα σύνορα(

(ε) τον τεχνικό εξοπλισμό που θα αποσταλεί συγχρόνως με τις ομάδες ταχείας επέμβασης στα σύνορα(

(στ) οποιαδήποτε συμπληρωματικά καθήκοντα ανατεθούν από το αιτούν κράτος μέλος στα μέλη της ομάδας ή των ομάδων ταχείας επέμβασης στα σύνορα κατά τη διάρκεια της αποστολής(

(ζ) το όνομα και το βαθμό των οργάνων του εθνικού σώματος συνοριοφυλακής του αιτούντος κράτους μέλους που διοικούν την ομάδα ή τις ομάδες ταχείας επέμβασης στα σύνορα κατά τη διάρκεια της αποστολής, καθώς και τη θέση της ομάδας ή των ομάδων στην ιεραρχική κλίμακα.

2. Οποιεσδήποτε τροποποιήσεις ή προσαρμογές του επιχειρησιακού σχεδίου υπόκεινται στην κοινή συμφωνία του γενικού διευθυντή του Οργανισμού και του αιτούντος κράτους μέλους.

Άρθρο 8ηΑξιωματικός-σύνδεσμος

1. Ο γενικός διευθυντής διορίζει έναν ή περισσότερους εμπειρογνώμονες του Οργανισμού που αποστέλλονται με την ομάδα ή τις ομάδες ως αξιωματικοί-σύνδεσμοι για να εκπροσωπήσουν τον Οργανισμό και να παραστούν ως παρατηρητές. Ο γενικός διευθυντής ενημερώνει το κράτος μέλος υποδοχής για τον διορισμό αυτό.

2. Ο αξιωματικός-σύνδεσμος υποβάλει έκθεση στον Οργανισμό σχετικά με όλα τα θέματα που συνδέονται με την αποστολή των ομάδων.

Ειδικότερα, ο αξιωματικός-σύνδεσμος:

(α) διαμεσολαβεί μεταξύ του Οργανισμού και του κράτους μέλους υποδοχής(

(β) διαμεσολαβεί μεταξύ του Οργανισμού και των μελών της ομάδας ή των ομάδων ταχείας επέμβασης στα σύνορα και προσφέρει τη συνδρομή του, εξ ονόματος του Οργανισμού, για οποιοδήποτε ζήτημα συνδέεται με τις συνθήκες της αποστολής τους(

(γ) ελέγχει την εφαρμογή του επιχειρησιακού σχεδίου(

(δ) αξιολογεί τον αντίκτυπο της αποστολής της ομάδας ή των ομάδων ταχείας επέμβασης στα σύνορα, ιδίως ενόψει της πρότασης στον Οργανισμό ενδεχόμενων τροποποιήσεων ή προσαρμογών στο επιχειρησιακό σχέδιο.

3. Κατά την εκτέλεση των καθηκόντων του, ο αξιωματικός-σύνδεσμος δεν δέχεται εντολές παρά μόνον από τον Οργανισμό».

(4) Το άρθρο 10 διαγράφεται.

Άρθρο 13

Ο παρών κανονισμός αρχίζει να ισχύει την εικοστή ημέρα από την ημερομηνία δημοσίευσής του στην Επίσημη Εφημερίδα της Ευρωπαϊκής Ένωσης .

Το άρθρο 12 δεν θα αρχίσει να ισχύει παρά από την [ τρεις μήνες μετά την ημερομηνία έναρξης ισχύος ].

Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε όλα τα κράτη μέλη, σύμφωνα με τη συνθήκη για την ίδρυση της Ευρωπαϊκής Κοινότητας.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

1. ΟΝΟΜΑΣΙΑ ΤΗΣ ΠΡΟΤΑΣΗΣ:

Κανονισμός του Ευρωπαϊκού Κοινοβουλίου και του Συμβουλίου για τη θέσπιση μηχανισμού σύστασης ομάδων ταχείας επέμβασης στα σύνορα και την τροποποίηση του κανονισμού (ΕΚ) αριθ. 2007/2004 του Συμβουλίου όσον αφορά τον εν λόγω μηχανισμό

2. ΠΛΑΙΣΙΟ ΔΒΔ/ ΠΒΔ (ΔΙΑΧΕΙΡΙΣΗ ΒΑΣΕΙ ΔΡΑΣΤΗΡΙΟΤΗΤΩΝ/ΠΡΟΫΠΟΛΟΓΙΣΜΟΣ ΒΑΣΕΙ ΔΡΑΣΤΗΡΙΟΤΗΤΩΝ)

Τομέας (τομείς) πολιτικής και σχετική (σχετικές) δραστηριότητα (δραστηριότητες):

Τομέας πολιτικής: 18 – Δικαιοσύνη και εσωτερικές υποθέσεις.

Δραστηριότητες: 18 02 – Εξωτερικά σύνορα, πολιτική θεωρήσεων και ελεύθερη κυκλοφορία προσώπων

3. ΓΡΑΜΜΕΣ ΠΡΟΫΠΟΛΟΓΙΣΜΟΥ

3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές Β.Α.)), περιλαμβανομένων των ονομασιών τους:

18 02 03 01: Διοικητικές δαπάνες (Τίτλοι 1 και 2)

18 02 03 02: Επιχειρησιακές δαπάνες (Τίτλος 3)

3.2. Διάρκεια της δράσης και της δημοσιονομικής επίπτωσης:

Η δράση θα ξεκινήσει κατά την ημερομηνία έναρξης ισχύος του προτεινόμενου κανονισμού. Θα διαρκέσει καθόλη τη διάρκεια της εφαρμογής του εν λόγω κανονισμού.

Μέσω του προτεινόμενου κανονισμού, γίνεται τροποποίηση στον κανονισμό για τη σύσταση του οργανισμού διαχείρισης και επιχειρησιακής συνεργασίας στα εξωτερικά σύνορα των κρατών μελών της Ευρωπαϊκής Ένωσης. Η πρόταση κανονισμού αναθέτει ένα πρόσθετο καθήκον στον Οργανισμό. Δεν υπάρχουν δημοσιονομικές επιπτώσεις στα έσοδα, αλλά αποκλειστικά στις δαπάνες του προϋπολογισμού που απορρέουν από το συμπληρωματικό καθήκον που προβλέπεται στον προτεινόμενο κανονισμό.

3.3. Δημοσιονομικά χαρακτηριστικά:

Γραμμή προϋπολογισμού | Είδος δαπάνης | Νέα | Συμμετοχή ΕΖΕΣ | Συμμετοχή υποψήφιων χωρών | Τομέας δημοσιονομικών προοπτικών |

18 02 03 01 | ΜΥΔ | ΔΠ | ΟΧΙ | ΟΧΙ | ΟΧΙ | Αριθ. 3A |

18 02 03 02 | ΜΥΔ | ΔΠ | ΟΧΙ. | ΟΧΙ | ΟΧΙ | Αριθ. 3A |

4. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ

4.1. Δημοσιονομικοί πόροι

4.1.1. Ανακεφαλαιωτικό των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)

Τα ποσά που περιλαμβάνονται στον πίνακα αυτό αναφέρονται μόνο στους δημοσιονομικούς πόρους που θα ζητηθούν από τον Οργανισμό για τη διεξαγωγή των νέων καθηκόντων που απορρέουν από την πρόταση. Κατά συνέπεια, οι δαπάνες που αφορούν άλλα καθήκοντα τα οποία ήδη διεξάγονται από τον Οργανισμό δεν περιλαμβάνονται στο σημείο αυτό.

Τα ποσά περιλαμβάνονται στα προβλεπόμενα ποσά του πολυετούς δημοσιονομικού προγραμματισμού (έγγραφο V του προσχεδίου προϋπολογισμού 2007) και κατά συνέπεια δεν αποτελούν αίτηση συμπληρωματικών πιστώσεων.

εκατ. ευρώ (3 δεκαδικά ψηφία)

Είδος δαπάνης | Τμήμα αριθ. | 2008 | 2009 | 2010 | 2011 | 2012 | 2013 και επόμενα | Σύνολο |

Επιχειρησιακές δαπάνες[17] |

Πιστώσεις ανάληψης υποχρεώσεων (ΠΑΥ) | 8.1 | α | 2.100 | 2.100 | 2.100 | 2.100 | 2.100 | 2.100 | 12.600 |

Πιστώσεις πληρωμών (ΠΠ) | β | 2.100 | 2.100 | 2.100 | 2.100 | 2.100 | 2.100 | 12.600 |

Διοικητικές δαπάνες περιλαμβανόμενες στο ποσό αναφοράς[18] |

Τεχνική και διοικητική βοήθεια (ΝΔΠ) | 8.2.4 | γ | 0 | 0 | 0 | 0 | 0 | 0 | 0 |

ΣΥΝΟΛΙΚΟ ΠΟΣΟ ΑΝΑΦΟΡΑΣ |

Πιστώσεις ανάληψης υποχρεώσεων | α+γ | 2.100 | 2.100 | 2.100 | 2.100 | 2.100 | 2.100 | 12.600 |

Πιστώσεις πληρωμών | β+γ | 2.100 | 2.100 | 2.100 | 2.100 | 2.100 | 2.100 | 12.600 |

Διοικητικές δαπάνες μη περιλαμβανόμενες στο ποσό αναφοράς[19]- χωρίς |

Ανθρώπινοι πόροι και συναφείς δαπάνες (ΜΔΠ) | 8.2.5 | δ |

Διοικητικές δαπάνες εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6 | ε |

Συνολικές ενδεικτικές δαπάνες της δράσης – Δεν τυγχάνει εφαρμογής |

ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε |

ΣΥΝΟΛΟ ΠΠ περιλαμβανομένων των δαπανών για ανθρώπινους πόρους | β+γ+δ+ε |

Λεπτομέρειες σχετικά με τη συγχρηματοδότηση

Εάν η πρόταση προβλέπει συγχρηματοδότηση από τα κράτη μέλη ή από άλλους οργανισμούς (διευκρινίσατε ποιους), ο κατωτέρω πίνακας πρέπει να περιλαμβάνει εκτίμηση του επιπέδου της συγχρηματοδότησης (μπορούν να προστεθούν γραμμές εάν προβλέπεται ότι περισσότεροι οργανισμοί θα συμμετάσχουν στη συγχρηματοδότηση):

εκατ. ευρώ (3 δεκαδικά ψηφία)

Συγχρηματοδοτών οργανισμός | 2008 | 2009 | 2010 | 2011 | 2012 | 2013 και επόμενα | Σύνολο |

Νορβηγία και Ισλανδία | στ | 0.043 | 0.043 | 0.043 | 0.043 | 0.043 | 0.043 | 0.259 |

ΣΥΝΟΛΟ ΠΑΥ περιλαμβανομένης της συγχρηματοδότησης | α+γ+δ+ε+στ | 2.143 | 2.143 | 2.143 | 2.143 | 2.143 | 2.143 | 12.859 |

Ο κανονισμός σχετικά με τη σύσταση ευρωπαϊκού οργανισμού για τη διαχείριση της επιχειρησιακής συνεργασίας στα εξωτερικά σύνορα των κρατών μελών της Ευρωπαϊκής Ένωσης (ΕΚ) αριθ. 2007/2004 του Συμβουλίου της 26ης Οκτωβρίου 2004), αποτελεί ανάπτυξη του κεκτημένου του Σένγκεν, κατά την έννοια της συμφωνίας που συνάφθηκε από το Συμβούλιο της Ευρωπαϊκής Ένωσης και τη Δημοκρατία της Ισλανδίας και το Βασίλειο της Νορβηγίας σχετικά με τη σύνδεση των δύο αυτών κρατών με την υλοποίηση, εφαρμογή και ανάπτυξη του κεκτημένου Σένγκεν.

Η πλήρης συμμετοχή της Νορβηγίας και της Ισλανδίας στις δραστηριότητες του Frontex κατέστη δυνατή μέσω συμφωνίας. Προβλέπεται ότι τα δύο αυτά κράτη θα καταβάλουν οικονομική συνδρομή ενόψει της συμμετοχής τους.

Ενδεικτική συνδρομή: 2,06 % (στοιχεία του 2006).

4.1.2. Συμβατότητα με το δημοσιονομικό προγραμματισμό

( Πρόταση συμβατή με τον ισχύοντα δημοσιονομικό προγραμματισμό.

( Η πρόταση αυτή απαιτεί επαναπρογραμματισμό του αντίστοιχου τομέα των δημοσιονομικών προοπτικών.

( Η πρόταση ενδέχεται να απαιτεί προσφυγή στις διατάξεις της διοργανικής συμφωνίας[20] (σχετικά με το μέσο ευελιξίας ή με την αναθεώρηση των δημοσιονομικών προοπτικών).

4.1.3. Δημοσιονομική επίπτωση στα έσοδα

( Η πρόταση δεν έχει δημοσιονομική επίπτωση στα έσοδα

( Η πρόταση έχει δημοσιονομική επίπτωση – η επίπτωση στα έσοδα είναι η ακόλουθη:

εκατ. ευρώ (ένα δεκαδικό ψηφίο)

Πριν από τη δράση [Έτος n-1] | Η κατάσταση μετά τη δράση |

Σύνολο ανθρώπινων πόρων |

5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ

5.1. Ανάγκη υλοποίησης βραχυπρόθεσμα ή μακροπρόθεσμα

Ο βασικός στόχος του προτεινόμενου κανονισμού συνίσταται στη βελτίωση της επιχειρησιακής συνεργασίας μεταξύ των κρατών μελών στα εξωτερικά σύνορα της ΕΕ, προσθέτοντας ένα νέο καθήκον στον κατάλογο των καθηκόντων που ήδη εκπληρούνται από τον Οργανισμό σύμφωνα με τον κανονισμό (ΕΚ) αριθ. 2007/2004 του Συμβουλίου της 26ης Οκτωβρίου 2004. Το νέο αυτό καθήκον αφορά τη σύσταση «ομάδων ταχείας επέμβασης στα σύνορα» που θα είναι αντίστοιχα υπεύθυνες για τον έλεγχο και την επιτήρηση των χερσαίων, εναέριων και θαλάσσιων συνόρων. Για περισσότερες πληροφορίες βλέπε την αιτιολογική έκθεση.

5.2. Προστιθέμενη αξία της κοινοτικής συμμετοχής, συμβατότητα της πρότασης με άλλα δημοσιονομικά μέσα και δυνατότητα συνέργιας

Ο προτεινόμενος κανονισμός τροποποιεί τον κανονισμό (ΕΚ) αριθ. 2007/2004 του Συμβουλίου σχετικά με τη σύσταση του Οργανισμού. Συμπληρώνει τον ισχύοντα κανονισμό αναθέτοντας στον Οργανισμό ένα συμπληρωματικό καθήκον. Όσον αφορά τον ισχύοντα κανονισμό, η πρόταση κανονισμού θα συμπληρώσει άλλα υπάρχοντα δημοσιονομικά μέσα, όπως το πρόγραμμα ARGO. Η πρόταση συνεχίζει να στηρίζεται στην προστιθέμενη αξία που δημιουργήθηκε από τη σύσταση του Οργανισμού, εφόσον ο τελευταίος αυτός εκτελεί οριζόντια καθήκοντα τα οποία προηγουμένως εντάσσονταν στο πλαίσιο εθνικών σχεδίων, αλλά η διαχείρισή τους δεν ήταν κεντρική, διασφαλίζοντας κατά τον τρόπο αυτό συνοχή και ομοιομορφία.

5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της διαχείρισης βάσει δραστηριοτήτων (ΔΒΔ)

Στόχος:

Αποτελεσματικός έλεγχος και επιτήρηση των χερσαίων, εναέριων και θαλάσσιων συνόρων των κρατών μελών.

Αποτελέσματα:

Σύσταση ομάδων ταχείας επέμβασης στα σύνορα για τη συνδρομή των κρατών μελών που αντιμετωπίζουν καταστάσεις οι οποίες απαιτούν ενισχυμένη τεχνική και επιχειρησιακή συνδρομή.

Δείκτες:

Αριθμός των ομάδων ταχείας επέμβασης στα σύνορα που αποστέλλονται για την παροχή ταχείας τεχνικής και επιχειρησιακής συνδρομής στα κράτη μέλη που το ζητούν.

Αριθμός των δραστηριοτήτων εκπαίδευσης και άσκησης που διοργανώνονται για τα όργανα που υπάγονται στις ομάδες ταχείας επέμβασης στα σύνορα.

5.4. Μέθοδος υλοποίησης (ενδεικτική)

( Κεντρική διαχείριση

( άμεσα από την Επιτροπή

( έμμεσα με ανάθεση σε:

( εκτελεστικούς φορείς

( φορείς που συνιστώνται από τις Κοινότητες, όπως αυτοί που αναφέρονται στο άρθρο 185 του δημοσιονομικού κανονισμού

( εθνικούς δημόσιους οργανισμούς/οργανισμούς με ρόλο δημόσιας υπηρεσίας

( Επιμερισμένη ή αποκεντρωμένη διαχείριση

( με τα κράτη μέλη

( με τρίτες χώρες

( Από κοινού διαχείριση με διεθνείς οργανισμούς (να διευκρινιστεί)

Παρατηρήσεις:

Η δραστηριότητα θα πραγματοποιηθεί από τον Ευρωπαϊκό Οργανισμό για τη διαχείριση της επιχειρησιακής συνεργασίας στα εξωτερικά σύνορα των κρατών μελών της Ευρωπαϊκής Ένωσης (FRONTEX), που συστάθηκε από τον κανονισμό (ΕΚ) αριθ. 2007/2004 του Συμβουλίου της 26ης Οκτωβρίου 2004.

6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

6.1. Σύστημα παρακολούθησης

Η παρακολούθηση των δραστηριοτήτων του Οργανισμού, περιλαμβανομένων των νέων δραστηριοτήτων που απορρέουν από τον προτεινόμενο κανονισμό, θα συνεχίσει να διασφαλίζεται μέσω της ετήσιας έκθεσης δραστηριότητας που εκδίδεται από το διοικητικό συμβούλιο για το προηγούμενο έτος και το πρόγραμμα εργασίας για το επόμενο έτος, που θα διαβιβάζονται και τα δύο στην Επιτροπή, το Συμβούλιο και το Ευρωπαϊκό Κοινοβούλιο.

6.2. Αξιολόγηση

6.2.1. Αξιολόγηση εκ των προτέρων

Η Επιτροπή πραγματοποιεί αξιολόγηση του αντικτύπου.

6.2.2. Μέτρα που λαμβάνονται μετά από ενδιάμεση/εκ των υστέρων αξιολόγηση (διδάγματα από προηγούμενες αντίστοιχες εμπειρίες)

Δεν τυγχάνει εφαρμογής.

6.2.3. Όροι και συχνότητα των μελλοντικών αξιολογήσεων

Εντός τριών ετών από την ημερομηνία έναρξης λειτουργίας του Οργανισμού και κατόπιν ανά πενταετία, το διοικητικό συμβούλιο αναθέτει τη διεξαγωγή ανεξάρτητης εξωτερικής αξιολόγησης της εφαρμογής του κανονισμού (ΕΚ) αριθ. 2007/2004 του Συμβουλίου σχετικά με τη σύσταση του Οργανισμού. Δεδομένου ότι ο εν λόγω προτεινόμενος κανονισμός τροποποιεί τον κανονισμό του Συμβουλίου (ΕΚ) αριθ. 2007/2004, η αξιολόγηση θα αφορά επίσης και τον προτεινόμενο κανονισμό.

Η αξιολόγηση εξετάζει πόσο αποτελεσματικά εκτελεί ο Οργανισμός την αποστολή του, περιλαμβανομένων επίσης των νέων καθηκόντων που του ανατίθενται από τον προτεινόμενο κανονισμό. Αφορά επίσης τον αντίκτυπο του Οργανισμού και των μεθόδων εργασίας του και λαμβάνει υπόψη τις απόψεις όλων των εμπλεκόμενων μερών, τόσο σε ευρωπαϊκό όσο και σε εθνικό επίπεδο.

Το διοικητικό συμβούλιο λαμβάνει τα πορίσματα της αξιολόγησης αυτής και εκδίδει συστάσεις σχετικά με ενδεχόμενη τροποποίηση του κανονισμού, τον Οργανισμό και τις μεθόδους εργασίας του προς την Επιτροπή, η οποία μπορεί να τις διαβιβάσει, συγχρόνως με τη γνώμη της και τις κατάλληλες προτάσεις, στο Συμβούλιο. Εφόσον απαιτείται, περιλαμβάνεται σ’ αυτές σχέδιο δράσης με χρονοδιάγραμμα. Τα πορίσματα και οι συστάσεις της αξιολόγησης δημοσιεύονται.

7. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Ο γενικός διευθυντής εκτελεί τον προϋπολογισμό του Οργανισμού. Υποβάλλει κάθε έτος στην Επιτροπή, στο διοικητικό συμβούλιο και στο Ελεγκτικό Συνέδριο τους λεπτομερείς λογαριασμούς του συνόλου των εσόδων και των δαπανών του προηγούμενου οικονομικού έτους. Επίσης, η υπηρεσία εσωτερικού ελέγχου της Επιτροπή συμβάλλει στη διαχείριση των χρηματοδοτικών δραστηριοτήτων του Οργανισμού, ελέγχοντας τους κινδύνους, παρακολουθώντας τη συμμόρφωση με τους κανόνες μέσω ανεξάρτητης γνώμης σχετικά με την ποιότητα των συστημάτων διαχείρισης και ελέγχου και κάνοντας συστάσεις για τη βελτίωση της αποτελεσματικότητας και της αποδοτικότητας των επιχειρήσεων και τη διασφάλιση μιας εύλογης χρήσης των πόρων του Οργανισμού.

Ο Οργανισμός θα θεσπίσει ένα σύστημα εσωτερικού ελέγχου αντίστοιχου με εκείνο που εισήγαγε η Επιτροπή στο πλαίσιο της δικής της αναδιάρθρωσης.

Το προσωπικό θα συνεργαστεί πλήρως με την OLAF για την καταπολέμηση της απάτης.

Το Ελεγκτικό Συνέδριο εξετάζει τους λογαριασμούς σύμφωνα με το άρθρο 248 της συνθήκης και δημοσιεύει ετήσια έκθεση σχετικά με τις δραστηριότητες του Οργανισμού.

8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ

8.1. Στόχοι της πρότασης από πλευράς δημοσιονομικού κόστους

πιστώσεις ανάληψης υποχρεώσεων σε εκατ. ευρώ (τρία δεκαδικά ψηφία)

2008 | 2009 | 2010 | 2011 | 2012 | 2013 |

Μόνιμοι ή έκτακτοι υπάλληλοι[23] (XX 01 01) | A*/AD |

B*, C*/AST |

Προσωπικό που χρηματοδοτείται[24] από το άρθρο XX 01 02 |

Λοιπό προσωπικό[25] που χρηματοδοτείται από το άρθρο XX 01 04/05 |

ΣΥΝΟΛΟ |

8.2.2. Περιγραφή των καθηκόντων που απορρέουν από τη δράση

Συντονισμός όλων των δραστηριοτήτων σχετικά με τα νέα καθήκοντα που απονέμονται στον Οργανισμό όσον αφορά τη σύσταση «ομάδων ταχείας επέμβασης στα σύνορα», υπεύθυνων αντίστοιχα για τον έλεγχο και την επιτήρηση των χερσαίων, εναέριων και θαλάσσιων συνόρων.

8.2.3. Πηγές ανθρώπινων πόρων (κανονισμός υπηρεσιακής κατάστασης)

( Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν

( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (ετήσιας στρατηγικής πολιτικής/προσχεδίου προϋπολογισμού) για το έτος n

( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ

( Θέσεις προς αναδιάταξη με χρησιμοποίηση των υφιστάμενων πόρων στη διαχειρίστρια υπηρεσία (εσωτερική αναδιάταξη)

( Θέσεις που απαιτούνται για το έτος n αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους

8.2.4. Άλλες διοικητικές δαπάνες που περιλαμβάνονται στο ποσό αναφοράς ((18 02 03 01 – Δαπάνες διοικητικής διαχείρισης)

εκατ. ευρώ (3 δεκαδικά ψηφία)

Γραμμή προϋπολογισμού (αριθμός και ονομασία) | 2008 | 2009 | 2010 | 2011 | 2012 | 2013 | ΣΥΝΟΛΟ |

Άλλη τεχνική και διοικητική βοήθεια |

- εσωτερική (intra muros) |

- εξωτερική (extra muros) |

Σύνολο τεχνικής και διοικητικής βοήθειας |

8.2.5. Δημοσιονομικές δαπάνες σε ανθρώπινους πόρους και συναφείς δαπάνες που δεν περιλαμβάνονται στο ποσό αναφοράς ΑΝΕΥ ΑΝΤΙΚΕΙΜΕΝΟΥ εφόσον δεν απαιτούνται συμπληρωματικοί πόροι.

εκατ. ευρώ (3 δεκαδικά ψηφία)

Κατηγορία ανθρώπινων πόρων | Έτος n | Έτος n+1 | Έτος n+2 | Έτος n+3 | Έτος n+4 | Έτος n+5 και επόμενα |

Μόνιμοι και έκτακτοι υπάλληλοι (XX 01 01) |

Προσωπικό που χρηματοδοτείται από το άρθρο XX 01 02 (επικουρικοί υπάλληλοι, END (ΑΕΕ), συμβασιούχοι υπάλληλοι, κ.λ.π..) (να αναφερθεί το κονδύλιο του προϋπολογισμού) |

Συνολικές δαπάνες για ανθρώπινους πόρους και συναφείς δαπάνες (ΜΗ συμπεριλαμβανόμενες στο ποσό αναφοράς) |

Υπολογισμός– Μόνιμοι και έκτακτοι υπάλληλοι |

Υπολογισμός– Προσωπικό που χρηματοδοτείται από το άρθρο XX 01 02 |

8.2.6. Άλλες διοικητικές δαπάνες που δεν περιλαμβάνονται στο ποσό αναφοράς εκατ. ευρώ (3 δεκαδικά ψηφία) |

Έτος n | Έτος n+1 | Έτος n+2 | Έτος n+3 | Έτος n+4 | Έτος n+5 και επόμενα | ΣΥΝΟΛΟ |

XX 01 02 11 01 – Αποστολές |

XX 01 02 11 02 – Συνεδριάσεις & Διασκέψεις |

XX 01 02 11 03 – Επιτροπές[27] |

XX 01 02 11 04 – Μελέτες & παροχή συμβουλών |

XX 01 02 11 05 – Συστήματα πληροφοριών |

2 Σύνολο άλλων δαπανών διαχείρισης (XX 01 02 11) |

3 Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) |

Σύνολο διοικητικών δαπανών εκτός των ανθρώπινων πόρων και των συναφών δαπανών που ΔΕΝ περιλαμβάνονται στο ποσό αναφοράς) |

Υπολογισμός – Άλλες διοικητικές δαπάνες μη συμπεριλαμβανόμενες στο ποσό αναφοράς |

[1] EΕ L 349, 25.11.2004, σ. 1.

[2] Εγγρ. 14292/04 CONCL 3.

[3] Εγγρ. 15914/05 REV 1 CONCL 3.

[4] Μελέτη για την ανάθεση εκτελεστικών αρμοδιοτήτων στους συνοριοφύλακες των εξωτερικών συνόρων της ΕΕ που πραγματοποιήθηκε από την εταιρεία UNISYS (2006).

[5] Κανονισμός (ΕΚ) αριθ. 562/2006 της 15ης Μαρτίου 2006.

[6] Οι δαπάνες που καλύπτονται από τον Οργανισμό είναι: δαπάνες στέγασης και διαμονής, δαπάνες ταξιδίου και εφόσον είναι απαραίτητο εμβολιασμού και/ή ειδικές δαπάνες ασφάλισης.

[7] Εφόσον είναι απαραίτητο, ο Οργανισμός μπορεί να αποκτήσει τεχνικό εξοπλισμό που θα χρησιμοποιηθεί στο πλαίσιο των ελέγχων και της εποπτείας από τις ομάδες ταχείας επέμβασης στα σύνορα. Θα μπορούσε να είναι για παράδειγμα ραδιοεξοπλισμός, διόπτρες νυχτερινής όρασης κ.λ.π.

[8] ΕΕ L 162, 20.6.2002, σ. 1.

[9] ΕΕ C , , σ. .

[10] ΕΕ C , , σ. .

[11] ΕΕ C , , σ. .

[12] ΕΕ L 176, 10.7.1999, σ. 31.

[13] ΕΕ L 368, 15.12.2004, σ. 26.

[14] ΕΕ L 370, 17.12.2004, σ. 78.

[15] ΕΕ L 131, 1.6.2000, σ. 43.

[16] ΕΕ L 64, 7.3.2002, σ. 20.

[17] Δαπάνες που δεν εμπίπτουν στο κεφάλαιο xx 01 του σχετικού τίτλου.

[18] Δαπάνες που εμπίπτουν στο άρθρο xx 01 04 του τίτλου xx.

[19] Δαπάνες που εμπίπτουν στο κεφάλαιο xx 01 πλην των άρθρων xx 01 04 και xx 01 05.

[20] Βλέπε σημεία 19 και 24 της διοργανικής συμφωνίας.

[21] Να προστεθούν στήλες εάν είναι αναγκαίο, δηλαδή εάν η διάρκεια της δράσης υπερβαίνει τα έξι έτη.

[22] Όπως περιγράφεται παραπάνω στο τμήμα 5.3.

[23] Το κόστος των οποίων ΔΕΝ καλύπτεται από το ποσό αναφοράς

[24] Το κόστος των οποίων ΔΕΝ καλύπτεται από το ποσό αναφοράς

[25] Το κόστος του οποίου περιλαμβάνεται στο ποσό αναφοράς

[26] Πρέπει να αναφερθεί το νομοθετικό δημοσιονομικό δελτίο που αφορά ειδικότερα τον εκτελεστικό φορέα/φορείς.

[27] Διευκρινίσατε το είδος της επιτροπής καθώς και την ομάδα στην οποία υπάγεται.